Γιώργος Γιαννουλόπουλος: Μέχρι 140 χαρακτήρες\nΓιώργος Γιαννουλόπουλος, Η ΕΦΗΜΕΡΙΔΑ ΤΩΝ ΣΥΝΤΑΚΤΩΝ, 28/01/2017\nΗ επιγραμματική φράση είναι κόσμημα και όπλο του λόγου επειδή συνδυάζει την αισθητική απόλαυση που μας χαρίζει η ευθύβολη βραχυλογία με την ακρίβεια του χτυπήματος που βρίσκει τον στόχο του.\nΚλασικό παράδειγμα της πρώτης το περίφημο «Veni, vidi, vici» του Ιούλιου Καίσαρα, ενώ το φονικό σχόλιο του Γεωργίου Παπανδρέου για τον Γρίβα («Εδοξάσθη κρυπτόμενος και κατεποντίσθη εμφανιζόμενος»), δείχνει πώς μπορούμε να στήσουμε κάποιον στον τοίχο με πέντε λέξεις.\nΕπόμενο είναι, λοιπόν, η επικοινωνιακή λειτουργία της γλώσσας, ιδίως όταν τη χειρίζονται οι πολιτικοί, να χρησιμοποιεί την επιτυχημένη βραχυλογία που δύσκολα ξεχνιέται και εύκολα επαναλαμβάνεται για να πετύχει το καλύτερο δυνατό αποτέλεσμα. Ετσι γινόταν πάντα. Οι δημοσιολογούντες επεδίωκαν συνειδητά τη συμπυκνωμένη διατύπωση, η οποία θα αναπαραχθεί μεταφρασμένη σε σύνθημα.\nΣτις μέρες μας η τεχνολογία -και αναφέρομαι στο twitter με το όριο των εκατόν σαράντα χαρακτήρων- όχι απλώς μας δίνει αυτή τη δυνατότητα, αλλά μας αναγκάζει θα έλεγα να τη χρησιμοποιήσουμε. Διότι, σύμφωνα με την άρρητη κοινή δόξα, το γεγονός και μόνο ότι μπορούμε να κάνουμε κάτι μετατρέπεται σχεδόν αυτόματα σε επιταγή ότι πρέπει να το κάνουμε.\nΑλλιώς διατρέχουμε τον κίνδυνο να φανούμε οπισθοδρομικοί, δηλαδή να περάσουμε στο περιθώριο επειδή μιλάμε μια γλώσσα υπό εξαφάνιση που όλο και λιγότεροι καταλαβαίνουν ή αποδέχονται. Πολλοί θα πουν ότι αυτό είναι το τίμημα της προόδου. Οι λουδίτες δίνουν πάντα μάχη οπισθοφυλακών που μοιραία χάνουν.\nΑν όμως θεωρήσουμε την τεχνολογία ουδέτερη, εφόσον όλοι έχουμε πρόσβαση σ’ αυτήν, δεν έπεται ότι ο τρόπος που τη χρησιμοποιούμε είναι εξίσου ουδέτερος. Απλός ο λόγος: η τάση προς τη βραχυλογία μέσω twitter, δηλαδή η ατάκα -διότι περί αυτής πρόκειται- δεν πρέπει να εκληφθεί ως εκσυγχρονισμένη εκδοχή μιας πανάρχαιας επικοινωνιακής πρακτικής.\nΚι αυτό επειδή κάτι έχει αλλάξει, και μάλιστα ριζικά. Θέλω να πω ότι στις μέρες μας η αναλογία ανάμεσα στα δύο συστατικά του πολιτικού λόγου, δηλαδή την άποψη, που στηρίζεται στην ανάλυση επικαλούμενη έλλογα και τεκμηριωμένα επιχειρήματα, και τη βραχυλογία του συνθήματος, που κινητοποιεί το θυμικό, δεν έχει μόνο γύρει προς τη δεύτερη· έχει ανατραπεί.\nΔιότι για πρώτη φορά η ορθολογική προσέγγιση της πολιτικής απορρίπτεται όχι επειδή κρίνεται λανθασμένη -αυτό γινόταν μέχρι τώρα- αλλά επειδή είναι ορθολογική.\nΑυτό συνέβη στη Βρετανία με το δημοψήφισμα για το Brexit και στην Αμερική με την προεκλογική τακτική του Τραμπ να διατυπώνει τις εξωφρενικές απόψεις του σε tweets των 140 χαρακτήρων.\nΟι νικητές δεν πρότειναν μια ανάγνωση της πραγματικότητας καλύτερη, πληρέστερη και συνεπώς πιο πειστική από εκείνη των αντιπάλων τους, αλλά απέδωσαν στους «κακούς», δηλαδή στην ελίτ, αυτόν καθαυτόν τον συγκεκριμένο τρόπο τού σκέπτεσθαι.\nΔηλαδή τον δαιμονοποίησαν. Η ανάλυση με στοιχεία, επιχειρήματα και λογική αλληλουχία απορρίφθηκε ακριβώς επειδή επικαλείται στοιχεία, επιχειρήματα και τη λογική αλληλουχία τους.\nΣύμφωνα με την επικοινωνιακή μόδα που λανσάρισε η παράταξη του Brexit και στη συνέχεια υιοθέτησε ο Τραμπ, οι ειδικοί δεν κάνουν λάθη λόγω ανικανότητας ή ιδιοτέλειας -και ποιος θα ισχυριζόταν ότι κάτι τέτοιο δεν συμβαίνει συχνά;- αλλά από χέρι. Γιατί είναι ειδικοί.\nΜε δεδομένη λοιπόν την «προδοσία των διανοουμένων», για να θυμηθούμε τη γνωστή φράση, οι ακροδεξιοί ισχυρίστηκαν ότι υπάρχει μια προφανής και κυρίως απλή «αλήθεια» που ο λαός συλλαμβάνει άμεσα, στο πετσί του, χωρίς δυσνόητες αναλύσεις, και την οποία όχι μόνο οι ισχυροί όπως παλιά αλλά και οι μορφωμένοι θέλουν να αποκρύψουν.\nΕτσι τα παιδιά της Θάτσερ που ευθύνονται για την αποβιομηχάνιση και τη συρρίκνωση του κοινωνικού κράτους στο όνομα της ελεύθερης αγοράς και ο δισεκατομμυριούχος Τραμπ, πλαισιωμένος από τραπεζίτες της Goldman Sachs, μεταμορφώθηκαν σε προστάτες του απλού και πάντα προδομένου λαού.\nΟι συνθήκες δεν θα μπορούσαν να είναι πιο ευνοϊκές για να περάσει αυτό το μήνυμα. Εδώ και μερικές δεκαετίες τα μέσα ενημέρωσης, και ιδίως η τηλεόραση, διαμόρφωσαν το προϊόν τους με βάση το δόγμα ότι πρέπει να είναι εύληπτο, που σημαίνει σύντομο και πάνω απ’ όλα απλό. Παράλληλα, η προσφορά με όρους ποσοτικούς εκτοξεύτηκε στα ύψη, χωρίς όμως ταυτόχρονα να αυξηθεί και η ζήτηση.\nΗ ημέρα εξακολουθεί να έχει 24 ώρες. Και για να τη γεμίσουμε δεν χρειάζεται, όπως παλιά, να βρούμε κάτι, αλλά να διαλέξουμε από την αφθονία που χαρίζει το τηλεκοντρόλ. Ποιος έχει την έξη και την όρεξη να ψάξει το δύσκολο όταν οι εκπρόσωποι του λαού μάς προσφέρουν το απλό αληθές, το οποίο κατά διαβολική σύμπτωση συμπίπτει με εκείνο που θέλουμε να ακούσουμε;\nΚαι κάτι τελευταίο, επειδή όλα όσα είπαμε μέχρι εδώ μπορούν να διαβαστούν ως ιερεμιάδα που θέλει να γυρίσει στις παλιές καλές μέρες: οι νοσταλγοί του παρελθόντος παραβλέπουν το γεγονός ότι τότε το επίπεδο των συζητήσεων ήταν μεν υψηλότερο, αλλά οι συμμετέχοντες λιγότεροι.\nΤότε οι πολλοί απλώς δεν μετρούσαν. Σήμερα όμως, στις μαζικές δημοκρατίες, όλοι έχουμε γίνει ψηφοφόροι και καταναλωτές. Γι’ αυτό οι ισχυροί βρήκαν άλλους τρόπους να διαιωνίσουν την εξουσία τους. Κι ένας ιδιαίτερα αποτελεσματικός τρόπος, όπως αποδεικνύεται, είναι να πουν ότι μόνον αυτοί μπορούν να καταλάβουν τι αισθάνονται οι παρακατιανοί. Οι οποίοι, τέτοιοι ήταν πάντα και τέτοιοι θα παραμείνουν.


Θέση εργασίας σε Περιφέρεια – Ergasianews.gr\nΘέση εργασίας σε Περιφέρεια\nΤην πρόσληψη με σχέση έμμισθης εντολής, µέσα σε αποκλειστική προθεσµία τριάντα (30) ηµερών από την επόµενη της τελευταίας δηµοσίευσης της παρούσας προκήρυξης στον ηµερήσιο τύπο, με επιλογή, δικηγόρου, μέλους του Δικηγορικού ΣυλλόγουΛάρισας, με δικαίωμα παράστασης στον Άρειο Πάγο, για την πλήρωση μίας (1)οργανικής θέσης Προσωπικού Ειδικών Θέσεων και ειδικότερα Δικηγόρου, ανακοινώνει η Νομική Υπηρεσία της έδρας της Περιφέρειας Θεσσαλίας στη Λάρισα.\nΟι υποψήφιοι πρέπει να υποβάλουν ή να αποστείλουν µε συστηµένη επιστολή τις εργάσιµες ώρες και ηµέρες και από ώρα 7.30 π.µ. έως 14.30 µ.µ. στο Τµήµα Προσωπικού της ∆ιεύθυνσης ∆ιοίκησης της Περιφέρειας Θεσσαλίας (∆ιοικητήριο – 411 10 - ΛΑΡΙΣΑ).\nΠροηγούμενο Ο ΣΥΡΙΖΑ ζητά από τον ΣΥΡΙΖΑ, ο Τόσκας να τιμωρήσει τα ΜΑΤ!\nΕπόμενο Ζητούνται Πωλητές


Έκτακτο Παράρτημα: Ωφέλιμες διηγήσεις για την αγία ζωή του Γέροντος Ιακώβου Τσαλίκη\nΚάθε στιγμή πια, μετά το 1987, ο θάνατος παραμόνευε. Εμβολή, θρομβώσεις καί άλλα τον απειλούσαν καθημερινά. Το ήξερε, μα δεν τους έκανε παραχώρηση. Το πρωτείο έμενε στην προσευχή καί την εξομολόγηση. Έφτασε στο σημείο, ακόμα καί στο χάλι αυτό, να μην κοιμάται, όταν επρόκειτο να λειτουργήσει. Αγρυπνούσε, προσευχόμενος. Γι' αυτό τις πρωινές ώρες, μετά τις μακρές προσευχές, δεν ήθελε να του μιλάει κανείς. Ζούσε ακόμη στην καρδιά του την ηδύτητα αρρήτων εμπειριών...\nΑλλά καί όταν δεν λειτουργούσε, πολύ συχνά κατέβαινε στο ναό σιωπηλός, χωρίς να βλέπει καί να προσέχει κανέναν. Στεκότανε στο θρονάκι, απέναντι από την εικόνα του Κυρίου καί του Προδρόμου. Ο νους του καί η καρδιά του κάπου αλλού ήταν καί κάτι άλλο έβλεπαν. Το πρόσωπό του ακλινές, ούτε νεύμα ούτε κίνηση. Μια φωτεινότητα μόνο αναδυόταν, πιο έντονη από το συνηθισμένο. Το πρόσωπό του τέτοιες ώρες σε καθήλωνε, δεν τολμούσες να τον ενοχλήσεις. Ερχότανε η ώρα κι έψελνε με την απλή θεία φωνή του το «Άξιον εστί». Κι έτσι όπως το έψελνε, ήταν τέτοια η έκφρασή του, πού ήσουνα σίγουρος ότι βλέπει τη Θεοτόκο μπροστά του. Τα θεία τούτα τα «πάθαινε» καί άλλοτε. Στή διάρκεια της πρωϊνής Ακολουθίας, άφηνε το θρονάκι, υποκλινότανε στον Τίμιο Πρόδρομο, πήγαινε καί καθότανε μ' ευλάβεια στη λειψανοθήκη του Οσίου, έκανε υποκλίσεις, έστριβε προς την πόρτα με σεβασμό. Έβλεπε τον Όσιο Δαβίδ ζωντανό να φεύγει, να έρχεται... καί πήγαινε να χαιρετήσει. Μόλις τελείωνε όμως, για να μην ξενίζονται οι αδελφοί, για το τι κάνει καί τι ζητάει στη λειψανοθήκη, πήγαινε αφελώς κι έκανε τάχα πως κάτι ψάχνει στα συρτάρια του παγκαριού ή άναβε κερί. Γύριζε μετά στο θρονάκι. Το 1990 έλεγε στο μοναχό Ι. για τις εμπειρίες του αυτές στο ναό:\n- Αν πω αυτά που βλέπω εδώ μέσα καί ακούω από τον Άγιο... πρέπει να γίνουν βιβλία... Δεν γράφονται... Αν σας ειπώ, θα φύγετε όλοι από δω μέσα!\n- Έχω, βέβαια, ένα σφίξιμο στο στήθος καί με πιάνουν ιδρώτες... Αλλά δε βαριέσαι, ο ένας από τη μια αρρώστια, ο άλλος από την άλλη, όλοι θα φύγουμε απ’ αυτό τον κόσμο τον εφήμερο. Καί θα πάμε εις τους ουρανούς, ενώπιον του δικαίου Κριτού. Το άσχημο για μένα είναι, ότι δεν έχω κάνει τίποτε για τον Κύριο καί τί λόγο θα δώσω στο Θεό...\n- Είδατε, είδατε πόσο κόσμο μαζεύει ο Όσιος Δαβίδ, πόσο τον ευλαβείται ο κόσμος!\n- Ξέρετε τι λέω, όταν βλέπω κι έρχονται καί γονατίζουνε μπροστά μου (για εξομολόγηση): Ποιος είσαι συ βρε αγράμματε καί άσημε Ιάκωβε κι έρχονται καί γονατίζουνε μπροστά σου τόσα επίσημα πρόσωπα, Καθηγηταί Πανεπιστημίου, Αρεοπαγίται, πρόεδροι Εφετών;\n- Αχ βρωμοϊάκωβε, μουρλόπραμα είσαι κι ο κόσμος νομίζει ότι κάτι είσαι...\n- Μη στενοχωριέσαι, Φωτεινή, μέχρι αύριο θα έχει τακτοποιηθεί.\nΣ' ένα ζευγάρι δασκάλων από τη Χαλκίδα είπε να κάνουν νηστεία, πολλή προσευχή καί τα Σάββατα Λειτουργία...«καί θα ’ρθείτε με παιδάκι στο μοναστήρι». Καί πήγανε με παιδάκι.\n- Φτιάξτε το μισοτελειωμένο εκκλησάκι καί θα κάνετε παιδί.\n-Δεν πήγα πουθενά, εσείς ήρθα να την κάνετε. Ο γιατρός πρόσεξε καί βεβαίωσε ότι όχι μόνο έγινε η εγχείρηση, αλλά η τομή καί η συγκόλληση μοιάζει να έγινε από τον καλύτερο χειρούργο του κόσμου, καί είπε τ' όνομά του. Ο ασθενής, ένας ώριμος άντρας, τα είχε χαμένα. Τότε ο γιατρός:\n- Πρίν έρθεις, πήγες σε κανένα μοναστήρι;\n- Ναί, απάντησε ο ασθενής.\n- Τότε, όπως είσαι, πάρε ταξί καί πήγαινε στο μοναστήρι εκείνο να ευχαριστήσεις.


Εθνικό Στρατηγικό Σχέδιο Εξωστρέφειας – GRPRESS\nΤην Πέμπτη 26 Μαΐου 2022, στις 11:00, θα παρουσιαστεί το Εθνικό Στρατηγικό Σχέδιο Εξωστρέφειας για το έτος 2022. Το Εθνικό Στρατηγικό Σχέδιο Εξωστρέφειας για το 2022, με 670 δράσεις και 47 χώρες – στόχους, αποτελεί τον οδικό χάρτη στον οποίο αποτυπώνεται το σύνολο των δράσεων οικονομικής εξωστρέφειας της Ελλάδας, ανά γεωγραφική περιοχή και τομέα δραστηριοποίησης.\nΟμιλίες θα απευθύνουν ο Υπουργός Εξωτερικών, κ. Νικόλαος-Γεώργιος Δένδιας, ο Υφυπουργός Εξωτερικών αρμόδιος για την Οικονομική Διπλωματία και την Εξωστρέφεια, κ. Κωνσταντίνος Φραγκογιάννης και ο Γενικός Γραμματέας Διεθνών Οικονομικών Σχέσεων και Εξωστρέφειας και Πρόεδρος της Ελληνικής Εταιρίας Επενδύσεων και Εξωτερικού Εμπορίου (Enterprise Greece), κ. Ιωάννης Σμυρλής.\nΜπορείτε να παρακολουθήσετε ζωντανά την εκδήλωση για την παρουσίαση του Εθνικού Στρατηγικού Σχεδίου Εξωστρέφειας 2022, μέσω της διεύθυνσης: https://www.youtube.com/watch?v=DS2XIXkNZg0


Στη φυλακή ο hacker της Madonna - iGuRu.gr\nHome / news / Στη φυλακή ο hacker της Madonna\nΣτη φυλακή ο hacker της Madonna\ndimitris in news 11 July, 2015 11:47 pm\nΈνας επίδοξος τραγουδιστής που έγινε hacker καταδικάστηκε για την παραβίαση online λογαριασμών της Madonna και γιατί έκλεψε ακυκλοφόρητα τραγούδια της.\nΟ Adi Lederman, 39 χρονών, είχε εμφανιστεί ανεπιτυχώς στην Kochav Nolad TV σε ένα show ταλέντων του Ισραήλ πριν παραβιάσει το cloud και τα e-mail της Madonna για να κλέψει φωτογραφίες και ακυκλοφόρητη μουσική.\nΟ Lederman συνελήφθη από την ισραηλινή αστυνομία περίπου ένα μήνα αργότερα, και οδηγήθηκε στο δικαστήριο όπου παραδέχτηκε το hack και καταδικάστηκε για παραβίαση πνευματικών δικαιωμάτων. Το δικαστήριο του επέβαλε πρόστιμο 4.000 δολαρίων και 14 μήνες φυλάκιση.\nΣτο πταισματοδικείο του Tel Aviv αναφέρθηκε ότι ο Lederman παραβίασε τους e-mail servers που χρησιμοποιούνταν από τους Kevin Antunes και τον Guy Oseary (μουσικός διευθυντής και παραγωγός της Madonna, αντίστοιχα).\nΗ πρόσβαση στους λογαριασμούς ηλεκτρονικού ταχυδρομείου χρησιμοποιήθηκε για να αποκτήσει τον έλεγχο στην online αποθήκευση της Μadonna, κάτι που επέτρεψε στον hacker να υποκλέψει κομμάτια από το Papa Don’t Preach.\nΟ Lederman στη συνέχεια φέρεται να διέθεσε τα ακυκλοφόρητα τραγούδια σε δύο αγοραστές για 300 δολάρια το καθένα.\nΠερισσότερες πληροφορίες μπορείτε να βρείτε στη δημοσίευση του Graham Cluley της ESET.\nΣτη φυλακή ο hacker της Madonna was last modified: July 11, 2015, 11:48 pm by dimitris\nUpdated on 11/07/2015 23:48 by dimitris\nPrevious: Τι είναι η Εθνική Αρχή Αντιμετώπισης Ηλεκτρονικών Επιθέσεων (Εθνικό CERT)\nNext: Το Facebook σταματάει την εφαρμογή Who Deleted Me


Διακόσμηση και Εταιρική ταυτότητα\nσε μία οικονομικά ωφέλημη επένδυση με διαφοροποιημένη αισθητική και μία ιδιαίτερη ταυτότητα φιλοξενίας,\nεξασφαλίζοντας την αύξηση των κρατήσεων και τη διαφοροποίηση από τον ανταγωνισμό.\nΑπευθύνεται σε ιδιώτες ιδιοκτήτες καταλυμάτων σύντομης ενοικίασης (short term rentals)\nΑπευθύνεται στους διαχειριστές των καταλυμάτων σύντομης ενοικίασης (short term rental hosts)\nΑπευθύνεται στους ιδιώτες επενδυτές τουριστικού ακινήτου (short term rental investors)\nΔείτε τι περιλαμβάνει η υπηρεσία DECO\nΤο κάθε κατάλυμα έχει το δικό του κοινό. Η ταυτότητά του χώρου θα πρέπει να κάνει τους επισκέπτες να αισθάνονται σαν το σπίτι τους, αφήνοντας θετικά σχόλια και εξασφαλίζοντας περισσότερες κρατήσεις.\nΗ υπηρεσία DECO περλαμβάνει την πρόταση ενιαίας ταυτότητας των εσωτερικών και εξωτερικών χώρων για την διαφοροποίηση από τον ανταγωνισμό.\nΚύριος σκοπός μας είναι στοχευμένες προτάσεις που υλοποιούν την αρχική ιδεά αλλά κερδίζουν τις εντυπώσεις, αφήνοντας θετικά σχόλια και κριτικές.\nΗ υπηρεσία DECO περιλαμβάνει την προμήθεια με τα αναγκαία επίπλα, είδη ιματισμού και εξοπλισμού που απαιτούνται για την επιτυχή λειτουργία ως κατοικία σύντομης ενοικίασης, όπως έχει προκύψει από τα reviews αλλά και την εμπειρία μας.\nΗ μακρόχρονη γνωριμία μας με την αγοράκαι το δίκτυο των προμηθευτών μας στο χώρο του Τουρισμού και της HO.RE.CA, θα σας εξασφαλίσει συμφέρουσες τιμές και τον απαραίτητο εξοπλισμό πριν τη μίσθωση του ακινήτου, χωρίς να μπαίνετε σε περιττά έξοδα.\nΣυνολική μελέτη του bnb σου\nΗ υπηρεσία DECO περιλαμβάνει όλο το απαραίτητο υλικό που θα χρειαστείτε για να οργανωθεί η ανανέωση του bnb σας αλλά και να δείτε πώς θα μεταμορφωθεί ο χώρος σας. Σας παραδίδουμε τρισδιάστατες αναπαραστάσεις που αποδίδουν σαν φωτογραφία το νέο σας χώρο, ώστε να μην υπάρχουν θολά σημεία.\nΗ μελέτη εσωτερικού χώρου θα εξασφαλίσει τους απαραίτητους χώρους φιλοξενίας, δλδ περισσότερα υπνοδωμάτια, μεγαλύτερο μπάνιο ή νέο wc, λινοθήκη ή χώρο αποθήκευσης για τις βαλίτσες.\nΗ μελέτη εξωτερικού χώρου θα οργανώσει τη διαμόρφωση της βεράντας, του μπαλκονιού ή του κήπου σας.\nΔιαρρύθμιση και επίπλωση εσωτερικού και εξωτερικού χώρου\nΗ υπηρεσία DECO περιλαμβάνει την διαρρύθμιση και επίπλωση του εσωτερικού και εξωτερικού χώρου, με στόχο την ποιοτική διαμονή και φιλοξενία των επισκεπτών σας.\nΗ εμπειρία μας στο σχεδιασμό πλήρως εξοπλισμένων χώρων μπορεί να σας φανεί εξαιρετικά χρήσιμη, αφού μπορούμε να βρούμε με επιτυχία τρόπους να αξιοποιήσουμε αποδοτικότερα το χώρο σας.\nΗ επίπλωση μπορεί να γίνει με τον υπάρχον εξοπλισμό, καθώς επίσης να εμπλουτιστεί με μία σειρά μικροαντικειμένων και πρακτικών επίπλων που θα αναδείξουν τη λειτουργικότητα και την ταυτότητα του καταλύματος.\nΗ υπηρεσία DECO περιλαμβάνει στοχευμένες προτάσεις διακόσμησης εντός budget για την ανάδειξη συγκεκριμένου διακοσμητικού ύφους\nΗ υπηρεσία DECO αποστέλλεται ΚΑΙ ηλεκτρονικά στο inbox σας ως ψηφιακό και εκτυπώσημο υλικό!\nαναζητούν τη βέλτιστη σχέση ποιότητας-τιμής μέσα από το δίκτυο συνεργατών μας.\nεπίπλων, φωτιστικών και εξοπλισμού,\nκαθώς επίσης να αναλάβουμε και συντονίσουμε την ανακαίνισητον\nτην επαγγελματική φωτογράφιση του χώρου σας για τις online πλατφόρμες κρατήσεων και τη διαχείριση των κρατήσεων.


Ευαίσθητη Περιοχή | GreekPharm.gr - Ηλεκτρονικό Φαρμακείο\nΑρχική Σελίδα/Ενήλικας/Για τη Γυναίκα/Ευαίσθητη Περιοχή\nApivita Intimate Wash Daily...\nΚαθαριστικό Ευαίσθητης Περιοχής Apivita Intimate Wash Daily 200ml 91% Φυσικά Συστατικά - Το Νερό έχει αντικατασταθεί από Έγχυμα Βιολογικού Χαμομηλιού. Για την Ευαίσθητη Περιοχή για Καθημερινή Χρήση. Απαλό gel καθαρισμού για την καθημερινή υγιεινή της ευαίσθητης περιοχής. Περιέχει χαμομήλι, γνωστό για τις καταπραϋντικές ιδιότητες και πρόπολη η οποία αποτρέπει την ανάπτυξη ανεπιθύμητων μικροοργανισμών. Με γαλακτικό οξύ και φυσικό ολιγοσακχαρίτη βοηθά στην προστασία της φυσιολογικής χλωρίδας της περιοχής και σέβεται το pH της. Εμπλουτισμένο με αιθέριο έλαιο λεβάντας χαρίζει αίσθηση φρεσκάδας. Χρήση: Απλώστε καθημερινά σε βρεγμένη επιδερμίδα και κάνετε απαλό αφρό. Ξεβγάλτε με άφθονο νερό. Μόνο εξωτερική χρήση. 200ml ΓΥΝΑΙΚΟΛΟΓΙΚΑ ΕΛΕΓΜΕΝΟ\nApivita Intimate Wash Tea T...\nΚαθαριστικό ευαίσθητης περιοχής Apivita Intimate wash tea tree 200ml 91% φυσική σύνθεση Προλαμβάνει την ανάπτυξη παθογόνων μικροοργανισμών και μικροερεθισμών με πρόπολη, tea tree και φυσικό λιποαμινοξύ Με γαλακτικό οξύ και φυσικό ολιγοσακχαρίτη βοηθά στην προστασία της φυσιολογικής χλωρίδας της ευαίσθητης περιοχής και σέβεται το pH της Χαρίζει αίσθηση φρεσκάδας και άνεσης Ενδείκνυται για γυναίκες που ταλαιπωρούνται συχνά από ενοχλήσεις ή το καλοκαίρι που οι συνθήκες ευνοούν την ανάπτυξη μικροοργανισμών Αποκλειστική καινοτομία: Η APIVITA αντικαθιστά το νερό στη σειρά intimate με έγχυμα χαμομηλιού για να ενισχύσει την καταπραϋντική του δράση. Δε χρησιμοποιεί συνθετικά συστατικά τα οποία μπορεί να έχουν βλαβερές συνέπειες για την υγεία σας και το περιβάλλον. Δεν περιέχει: Συντηρητικά, Σαπούνι, Parabens, Σιλικόνη, Προπυλενογλυκόλη και Αιθανολαμίνη. ΓΥΝΑΙΚΟΛΟΓΙΚΑ ΕΛΕΓΜΕΝΟ\nBetadine Vaginal Douche συσ...\nΗ Betadine Vaginal Douche είναι συσκευή γία κολπικές πλύσεις\nCatalysis Glizigen Spray 30ml\nΤο σπρέι Glizigen Intimate Spray είναι ιδιαίτερα αποτελεσματικό στη θεραπεία του ιού των ανθρωπίνων θηλωμάτων και του έρπητα των γεννητικών οργάνων . Η νέα σύνθεση ενδείκνυται για την καταπολέμηση όλων των μολύνσεων που προκαλούνται από τον ιό του έρπητα στις διάφορες μορφές του (πληγές των γεννητικών οργάνων, ιός ανεμευλογιάς-ζωστήρα) και τον ιό των ανθρωπίνων θηλωμάτων. Περιέχει γλυκυριζικό οξύ το οποίο έχει ισχυρή αντιιική δραστικότητα. Είναι γνωστό ότι το γλυκυρριζικό οξύ έχει συσχετιστεί με ορισμένες πρωτεϊνικές δομές του ιού, εμποδίζοντας έτσι τη διείσδυση του ιού στα κύτταρα και τη διάδοσή του. Επιπλέον, αποδείχθηκε ότι το γλυκυρριζικό οξύ απενεργοποιεί μη αναστρέψιμα σωματίδια του ιού. Οι αντι-ιικές, αντιοξειδωτικές και αντιφλεγμονώδεις ιδιότητές του εξασφαλίζουν την αποτελεσματικότητα του GLIZIGEN για ιογενείς λοιμώξεις που επηρεάζουν τους επιθηλιακούς ιστούς. Επίσης, η αύξηση της τοπικής ανοσοδιέγερσης συμβάλλει στον έλεγχο της μολυσματικής διαδικασίας , ακόμη και σε περίπλοκες περιπτώσεις. Το Glizigen Intimate Spray δρα κατά των: ιό έρπη τύπου Ι και II, ιό έρπητα ζωστήρα, ιό ανθρωπίνων θηλωμάτων, κολπική καντιντίαση, βακτηριακή κολπίτιδα Η αποτελεσματικότητα του GLIZIGEN έχει αποδειχθεί σε εκτεταμένες κλινικές δοκιμές. Εμφανίζει καλή ανοχή, έλλειψη παρενεργειών και μπορεί να χρησιμοποιηθεί από τη γυναίκες κατά την εγκυμσύνη.\nCicatridina Vaginal Ovules ...\nTα κολπικά υπόθετα Cicatridina Vaginal Ovules χρησιμοποιούνται σαν βοηθητικός παράγοντας των λειτουργιών αποκατάστασης σε ατροφικές και δυστροφικές καταστάσεις του κολπικού βλεννογόνου. Ευνοούν και επιταχύνουν ποιοτικά την επούλωση (μειώνοντας έμμεσα τον κίνδυνο βακτηριακής λοίμωξης): Στην χρονική περίοδο μετά τον τοκετό, μετά από διάφορες γυναικολογικές χειρουργικές επεμβάσεις, σε δυστροφίες οφειλόμενες σε Χημειοθεραπεία, Ιοντοθεραπεία, καθώς και στην Μεταμμηνοπαυσιακή περίοδο (γεροντική ξηρότητα, κνησμός, δυσπαρευνία κ.α.) ακόμη και ως μονοθεραπεία (επί απουσίας παράλληλης οιστρογονικής κάλυψης). Σύνθεση : Υαλουρονικό οξύ – Νατριούχο άλας 5 mg (ανά ovule) Calendula officinalis ελαιώδες extract 60 mg (με ισχυρή αγγείο αποιδηματική δράση και αγγειο-προστατευτική δράση ολοκληρώνει τα σωστά βήματα για μια γρήγορη, αποτελεσματική και ασφαλή χωρίς επιπλοκές επούλωση Aloe Vera ελαιώδες extract 60 mg (Ισχυρό Αντιφλεγμονώδες, μετριάζει την φλεγμονώδη αντίδραση, ενισχύοντας και την απορρόφηση των υπολοίπων συστατικών Centella Asiatica επιταχύνει την αναγέννηση των ιστών Έλαιο Μελαλεύκης : 2 mg φυσικό υπόστρωμα με αντιβακτηριδιακές ιδιότητες


Gelis Τέντες Είδη Σκίασης Βόλος Μαγνησία - 4ty.gr\nΥπηρεσίες - Δουλειές μας\nGelis Βιοτεχνία Τεντών\nΤέντες Συστήματα Σκίασης Βόλος\nΗ επιχείρησή μας “Gelis Βιοτεχνία Τεντών” η οποία εδρεύει στην οδό Αναλήψεως 55 στον Βόλο, ιδρύθηκε από τον κ. Γκέλη Αναστάσιο και δραστηριοποιείται εδώ και αρκετά χρόνια, στον χώρο της τέντας και γενικά στα είδη σκίασης, καθώς και στις τέντες σκαφών. Η πολυετής εμπειρία μας σε τέντες και πέργκολες, σε συνδυασμό με την σύγχρονη τεχνολογία που χρησιμοποιούμε, εγγυώνται το άριστο αποτέλεσμα σε κάθε έργο που αναλαμβάνουμε.\nΈχουμε εξυπηρετήσει έως σήμερα εκατοντάδες πελάτες (οικίες, επαγγελματικούς χώρους, καταστήματα, καφετέριες, εστιατόρια κ.α.) σε όλο το Βόλο και τις γύρω περιοχές.\nΕμπλουτίζουμε καθημερινά την γκάμα των προϊόντων μας με συστήματα σκίασης, πέργκολες ανοιγόμενες, κάθετα ριντό, ζελατίνες διαφάνειας κ.α. ώστε να σας δίνουμε εναλλακτικές προτάσεις για να διαλέξετε την καλύτερη για εσάς.\nΜπορείτε να επιλέξετε ανάμεσα σε μια τεράστια γκάμα ειδικών υφασμάτων και εκατοντάδων σχεδίων που καλύπτουν όλα τα γούστα.\nΚατόπιν επικοινωνίας ερχόμαστε στο χώρο σας, μελετάμε όλες τις παραμέτρους και κατόπιν συνεννόησης μαζί σας, σας προτείνουμε εφαρμογές που ταιριάζουν αισθητικά απόλυτα στον χώρο σας και συμβαδίζουν στην οικονομική σας δυνατότητα.\nΆμεση εξυπηρέτηση, ασυναγώνιστες τιμές και εποχιακές προσφορές σε διάφορα είδη μας καθώς και πολλές ευκολίες πληρωμής.\nΜε την αντικατάσταση κάθε παλαιού τεντόπανου με καινούργιο , παρέχουμε δωρεάν σέρβις και συντήρηση στον είδη τοποθετημένο παλαιό μηχανισμό. Όπως και επιδιόρθωση πανιών, επισκευή και ράψιμο παλαιών πανιών.\nΗ εντιμότητα, η αξιοπιστία, η προσεγμένη και ποιοτική εργασία και πάνω απ’ όλα η εμπιστοσύνη των πελατών μας, είναι οι λόγοι που μας καταξίωσαν στο χώρο των τεντών.\nΕπισκεφθείτε τον εκθεσιακό μας χώρο και θα βρείτε συστήματα τεντών σε πλήρη λειτουργία.\nΤηλ: 2421040922 Κιν: 6945878540


Τα 10 tips του δερματολόγου για τα αντηλιακά που πρέπει να γνωρίζουμε | HuffPost Greece LIFE\nΗ Huffpost Greece μίλησε με τον δερματολόγο Αλέξανδρο Μπαλαμώτη, ο οποίος μας λύνει κάθε απορία.\n16/07/2019 07:10am EEST | Updated Ιούλιος 22, 2019\nΜια από τις πιο όμορφες εποχές, το καλοκαίρι, είναι εδώ - και η παραλία, η θάλασσα και οι αμέτρητες βουτιές, είναι πλέον σχεδόν αυτοσκοπός. Μαζί όμως με τις ωραίες στιγμές, πρέπει να προσέχουμε το σώμα μας και ιδιαίτερα το δέρμα μας, το οποίο είναι ιδιαίτερα ευαίσθητο στις υπεριώδεις ακτίνες του ήλιου.\nΠροσέχουμε, το δέρμα όπως πρέπει πριν εκτεθούμε στον ήλιο;\nΗ υπερβολική έκθεση στον ήλιο μπορεί να προκαλέσει εγκαύματα, να ξηράνει το δέρμα, να προκαλέσει δυσχρωμίες ή «σπυράκια» που είναι ένα είδος φωτοαλλεργίας.\nΚαι όλα αυτά ίσως αποτελέσουν παράγοντες που μπορεί να χαλάσουν τις διακοπές μας. Με λίγη παραπάνω προσοχή όμως και το κατάλληλο αντηλιακό, όλα μπορούν να αποφευχθούν.\nΤο είδος του αντηλιακού που αγοράζετε, ο δείκτης προστασίας αλλά και η ποσότητα που βάζετε μπορούν να συμβάλλουν στην κατάλληλη προστασία του δέρματος.\nΤι αντηλιακό πρέπει να χρησιμοποιούμε για το πρόσωπό μας;\nΌταν έχουμε μαυρίσει αρκετά, συνεχίζουμε να βάζουμε αντηλιακό;\n1. Τί είναι τα αντηλιακά πως δρουν τα φυσικά και χημικά αντηλιακά στο σώμα μας;\nΕίναι ουσίες που όταν τοποθετούνται στο δέρμα, τροποποιούν τη διείσδυση της υπεριώδους ακτινοβολίας. Χωρίζονται στα χημικά και στα φυσικά. Τα χημικά αντηλιακά απορροφούν την υπεριώδη ακτινοβολία, ενώ τα φυσικά αντηλιακά (διοξείδιο του τιτανίου, οξείδια του ψευδαργύρου) δρουν αντανακλώντας το 99% της ηλιακής ακτινοβολίας.\n2. Τι είναι ο δείκτης προστασίας;\nΕίναι ένας αριθμός που δείχνει πόση περισσότερη ώρα μπορεί να εκτεθεί κάποιος στον ήλιο χρησιμοποιώντας το αντηλιακό που τον αναγράφει, σε σχέση με το χρόνο που θα μπορούσε να εκτεθεί χωρίς τη χρήση του αντηλιακού. Αν π.χ. ένα αντηλιακό έχει δείκτη προστασίας 10, αυτό σημαίνει ότι ένα άτομο που θα μπορούσε να εκτεθεί στον ήλιο χωρίς αντηλιακό για 15 λεπτά χωρίς να κοκκινίσει, με αυτό το αντηλιακό μπορεί να εκτεθεί για 10×15=150 λεπτά. (Ύστερα από αυτό το διάστημα το αντηλιακό δεν προστατεύει και πρέπει να ανανεώνεται.)\n3. Ποια άτομα χρειάζονται υψηλότερους δείκτες προστασίας;\n4. Έχει σημασία η βάση του αντηλιακού και πως πρέπει να χρησιμοποιείται ένα αντηλιακό;\nΗ βάση του αντηλιακού θα πρέπει να είναι ανάλογη με τον τύπο του δέρματος. Τα λιπαρά δέρματα χρειάζονται γαλακτώματα, spray, gel ή λοσιόν, ενώ τα ξηρά δέρματα χρειάζονται κρέμες και λάδια. Το αντηλιακό θα πρέπει να τοποθετηθεί σε καλά πλυμένο και στεγνό δέρμα. Το δέρμα δεν πρέπει να είναι ιδρωμένο, βρώμικο ή γεμάτο λίπος. Πρέπει να βάζουμε το αντηλιακό μισή ώρα πριν από την έκθεση στον ήλιο και να το ανανεώνουμε κάθε 2- 3 ώρες. Επίσης θα πρέπει να το ανανεώνουμε ύστερα από κολύμπι ή εφίδρωση.\n5. Ποια είναι τα χαρακτηριστικά ενός ιδανικού αντηλιακού;\n6.Τι είδους αντηλιακό πρέπει να χρησιμοποιούμε για το πρόσωπό μας;\nΣτο πρόσωπο, πρέπει να χρησιμοποιούμε κρέμες για ξηρά δέρματα και γαλακτώματα η λοσιόν για λιπαρά δέρματα με δείκτη προστασίας μεγαλύτερο τού 30.\n7.Τι πρέπει να προσέξουμε στην αγορά αντηλιακού για να κάνουμε την σωστή επιλογή και από που πρέπει να τα αγοράζουμε;\nΘα πρέπει να προσέξουμε τον δείκτη προστασίας του αντηλιακού ανάλογα με το χρώμα του δέρματος (τα ανοιχτόχρωμα δέρματα χρειάζονται μεγαλύτερο δείκτη προστασίας, δηλαδή πάνω από 30, ενώ τα σκουρόχρωμα δέρματα χρειάζονται μικρότερο δηλαδή 6-8 τα πιο σκούρα και 8-15 τα λιγότερο σκούρα Επίσης, θα πρέπει να προσέξουμε, η βάση του αντηλιακού να είναι ανάλογη με τον τύπο τού δέρματος. Το ιδανικό αντηλιακό θα πρέπει να διαθέτει φίλτρα ευρείας απορρόφησης στην UVA και UVB ακτινοβολία, να είναι απαλλαγμένο από ευαισθητοποιούς και ερεθιστικούς παράγοντες και να προφυλάσσει από την αφυδάτωση. Τα περισσότερα απ αυτά τα χαρακτηριστικά υπάρχουν στα αντηλιακά πού βρίσκονται στα φαρμακεία.\n8. Εάν έχουμε κάνει σωστή χρήση του αντηλιακού γίνεται να μαυρίσουμε; Και εάν έχουμε μαυρίσει αρκετά, είναι ακόμα απαραίτητη η χρήση του αντηλιακού;\nΜπορούμε να μαυρίσουμε λίγο, επειδή τα αντηλιακά, δεν προστατεύουν από το σύνολο της υπεριώδους ακτινοβολίας πού φτάνει στην επιφάνεια της γης. Όταν έχουμε μαυρίσει αρκετά, μπορούμε να χρησιμοποιήσουμε αντηλιακό με πολύ χαμηλότερο δείκτη προστασίας.\nJosuOzkaritz via Getty Images\n9. Ποια αντηλιακά πρέπει να επιλέγουμε για τα παιδιά;\nΘα πρέπει να επιλέγουμε αυτά που έχουν φυσικά αντηλιακά φίλτρα. Αν το παιδί είναι μικρότερο των τριών χρόνων, ο δείκτης προστασίας πρέπει να είναι τουλάχιστον 20, ενώ για τα μεγαλύτερα παιδιά μπορούμε να ξεκινήσουμε με μια κρέμα με δείκτη προστασίας γύρω στο 12 με 15. Η αντηλιακή προστασία στα παιδιά πρέπει να αρχίζει από την ηλικία των 6 μηνών, γιατί η βλαπτική επίδραση της υπεριώδους ακτινοβολίας αρχίζει αμέσως και είναι αθροιστική.\n10. Υπάρχει κάτι άλλο που θα έπρεπε να γνωρίζουμε για την αντηλιακή προστασία;\nΘα πρέπει να χρησιμοποιούμε το αντηλιακό και όταν έχει ελαφριά συννεφιά, γιατί η υπεριώδης ακτινοβολία περνά μέσα από τα σύννεφα. Ακόμη, χρειάζεται προσοχή στις επιφάνειες που αντανακλούν την ηλιακή ακτινοβολία. Η άμμος, το τσιμέντο και το νερό αντανακλούν μεγάλο μέρος της και το να μένει κανείς στη σκιά δεν αποτελεί πλήρη προστασία. Όταν χρησιμοποιούμε ομπρέλα είναι καλύτερα να την τοποθετούμε στο γρασίδι, όπου η αντανάκλαση της ηλιακής ακτινοβολίας είναι πολύ μικρότερη.\nΑντηλιακά που περιέχουν αυτές τις δύο χημικές ουσίες θα απαγορεύονται στη Χαβάη\nΛοσιόν, κρέμες, στικ και σπρέι. Όλα τα είδη αντηλιακών δεν είναι ίδια και συχνά τα χρησιμοποιούμε λάθος


Πνευματικοί Λόγοι: Συνομιλίες με τον Γέροντα Εφραίμ τον Αριζονίτη με πνευματικοπαίδια του\nΣυνομιλίες με τον Γέροντα Εφραίμ τον Αριζονίτη με πνευματικοπαίδια του\nΓέροντας ΕΦΡΑΙΜ: Βλέπετε την φωτογραφία αυτή του Γέροντα Ιωσήφ, του Ησυχαστή. Είχα μεγάλο Γέροντα, ήταν πυρ – πυρ, άνθρωπος φαινόμενο.\nΌλο τα επουράνια σκέπτονταν, μ’ αυτά ζούσε. Δύο λέξεις μας έλεγε συνεχώς, υπομονή, υπομονή και προσευχή και εδώ μας βοηθάει, όσο του επιτρέπει η Πρόνοια του Θεού. Σαν υποτακτικοί του, ποτέ δεν μαλώσαμε μεταξύ μας.\nΆλλοι απ’ έξω μας δημιουργούσαν προβλήματα, συκοφαντούσαν τον Γέροντα, τον κατηγορούσαν, αλλά ο Γέροντας Ιωσήφ έλεγε, «αυτοί ας λένε, εμείς να μην πούμε».\nΕτικέτες Γέροντες, Γέρων Εφραίμ Φιλοθεΐτης, Πνευματικοί λόγοι


Mercedes GLE 500 e 4MATIC - Τιμές | Mercedes Ιωαννίδης\nΣε ένα άλλο επίπεδο. Από άνετο και σπορτίφ έως εντελώς εξατομικευμένο.\nGLE 500 e 4MATIC €88.490\n3.7 – 3.3 (l/100km)\nΕίναι υψηλή τέχνη να ικανοποιείς τις υψηλότερες απαιτήσεις με αφοπλιστική ευκολία. Βιώστε τη μαγεία σε ένα αυτοκίνητο, το οποίο σας υποστηρίζει, σας ξεκουράζει και σας προστατεύει διαισθητικά όσο κανένα άλλο μέχρι σήμερα. Ένα αυτοκίνητο που σας μεταφέρει, αλλά και οδηγεί για εσάς. Αυτό το επίτευγμα έχει όνομα: Mercedes-Benz Intelligent Drive. Προαιρετικά, ολοκαίνουρια συστήματα υποβοήθησης και αισθητήρες 360° αντιλαμβάνονται τον κόσμο. Ανοίγουν το δρόμο προς την αυτόνομη οδήγηση και την εξάλειψη των ατυχημάτων. Ακολουθήστε το ένστικτό σας.


Ταξίδι στον Αμαζόνιο με το World Party - L.A. Travel - Ταξίδι για σένα\nΤαξίδι στον Αμαζόνιο με το World Party\nΗμέρα 1η, 09/09 Αναχώρηση για Βραζιλία – Άφιξη στο Manaus\nΣυγκεντρωνόμαστε στο αεροδρόμιο της Αθήνας και της Θεσσαλονίκης αντίστοιχα, από όπου θα πάρουμε την πτήση μας για τη μακρινή Βραζιλία! Αν για κάτι είμαστε σίγουροι είναι η ανυπομονησία που θα νιώθουμε για την πιο extreme, once in a life time experience! Τί κι αν έχουμε μπροστά μας μια πολύωρη πτήση μέχρι την άφιξή μας στο Manaus, αυτά που θα ζήσουμε στη συνέχεια θα μας αποζημιώσουν και με το παραπάνω!\nΗμέρα 2η, 10/09 Manaus city tour\nΚατά το βραδάκι, φτάνουμε στο Manaus και μη χάνοντας λεπτό πάμε προς το ξενοδοχείο μας, για να τακτοποιηθούμε. Εκεί θα έχουμε την ευκαιρία να γνωριστούμε λίγο καλύτερα και να χαλαρώσουμε, γιατί από αύριο η περιπέτεια αρχίζει!\nΗμέρα 3η, 11/09 Local market experience – Boat ride – Χωριό ιθαγενών\nΝωρίς το πρωϊ κι αφού φάμε το πρωϊνό μας κατευθυνόμαστε προς το λιμάνι του Manaus, τον κύριο κόμβο μεταφοράς σε όλο τον άνω Αμαζόνιο. Εκεί στο λιμάνι θα αγοράσουμε προμήθειες, όπως ακριβώς είχαμε κάνει και στο World Party! Άλλωστε στη μέση του Αμαζονίου, θα είμαστε μόνοι εμείς και η φύση, επομένως τώρα είναι η ευκαιρία να μην ξεμείνουμε από τρόφιμα. Εκτός βέβαια αν έχετε σκοπό να κυνηγήσετε σαν ιθαγενείς.\nΑπό το λιμάνι λοιπόν αναχωρούμε κι εμείς για να μεταφερθούμε, εν πλω φυσικά, στο σημείο όπου συναντιούνται τα νερά του Rio Negro με αυτά του Rio Solimões. Η περιπέτεια έχει ήδη ξεκινήσει κι εμέις θα κάνουμε μια γρήγορη στάση για να ψαρέψουμε το μεγαλύτερο ψάρι του γλυκού νερού, το Arapaima. Ένα ψάρι μοναδικό στο είδος του, μιας κια φτάνει τα 5 μέτρα και ζυγίζει έως και 200 κιλά. Τί κι αν η ψαριά μας δεν είναι καλή;\nΚουζινάκι έχουμε, μάγειρα έχουμε, τρόφιμα έχουμε, άρα δεν θα μας λείψει τίποτα τις μέρες που θα είμαστε στην ζούγκλα. Στη συνέχεια ανεβαίνουμε στο κανό μας και κατευθυνόμαστε στη λίμνη Januari. Πιστέψτε μας, είναι ο ιδανικός τρόπος για να πάρουμε μια πρώτη γεύση από το τί μας περιμένει όλες αυτές τις μέρες που θα μείνουμε εδώ. Από εκεί πηγαίνουμε προς το Rio Negro, για να επισκεφτούμε ένα χωριό ιθαγενών, όπου όχι μόνο θα έρθουμε σε επαφή με τους ντόπιους και την καθημεριότητά τους, αλλά θα παρακολουθήσουμε και τελετουργία τους!\nΗ αποψινή μας βραδιά θα κλείσει με τον Conrand να μας λέει δύο λόγια για τον Αμαζόνιο δίνοντας μας έτσι μια ιδέα του τί θα ζήσουμε την αυριανή μέρα. Όπως είχαμε κάνει κι εμείς στο World Party, θα διανυκτερεύσουμε σε καράβι, και συγκέκριμενα σε αιώρες με κουνουπιέρες βεβαίως βεβαίως!\nΗμέρα 4η, 12/09 Jungle trekking – Κολύμπι με ροζ δελφίνια – Caiman spotting – Caipirinha night\nΑφού φάμε το πρωϊνό μας, θα περάσουμε όλη τη μέρα μας στην ζούγκλα! Δεν χρειάζεται να φοβάστε όσο έχουμε για οδηγό μας τον Conrand! Ξέρει όλα τα κατατόπια και θα μας βοηθήσει να ζήσουμε τη ζούγκλα σαν να είμαστε ιθαγενείς! Θα μάθουμε για το περιβάλλον της και πώς θα μπορούσαμε να επιβιώσουμε εδώ! Θα περπατήσουμε λοιπόν μες στην πιο γνωστή ζούγκλα του κόσμου που είναι η κατοικία για περίπου 10.000.000 συνολικά είδη ζώων, πτηνών κι εντόμων.\nΕπίσης, εδώ βρίσκονται πολλά θεραπευτικά φυτά, εκ των οποίων, το 90% που χρησιμοποιούνται από τους ιθαγενείς της ζούγκλας είναι άγνωστα στη σύγχρονη επιστήμη. Το τροπικό όμως δάσος του Αμαζονίου είναι και το σπίτι περίπου 250.000 ιθαγενών! Ύστερα από την μοναδική αυτή εμπειρία που θα ζήσουμε στο δάσος, επιστρέφουμε στο καράβι μας, για να απολαύσουμε το μεσημεριανό μας. Η συνέχεια έπεται μοναδική, μιας και θα έχουμε την ευκαιρία να κολυμπήσουμε με αξιαγάπητα ροζ δελφίνια!\nΜάλιστα είναι τα μεγαλύτερα στο είδος τους, καθώς φτάνουν τα 3 μέτρα μήκος. Και οι δραστηριότητες δεν σταματάνε εδώ,αφού θα συνεχίσουμε με ψάρεμα…. πιράνχας. Τα πιο τρομακτικά ίσως ψάρια που έχουμε ακουστά! Ξεκουραζόμαστε για λίγο, τρώγοντας δείπνο ενώ οι ιστορίες του Conrand, θα κάνουν την περιπέτειά μας αυτή ακόμα πιο συναρπαστική! Θα μάθουμε όλα όσα θέλουμε να ξέρουμε για τον αφιλόξενο αυτόν τόπο.\nΤο μέρος όμως αυτό είναι ιδιαίτερα φιλόξενο για τους αλιγάτορες caiman και ο Conrand θέλει να πάμε να τους εντοπίσουμε! Θα μας δώσει όλες τις απαραίτητες οδηγίες και αν είμαστε τυχεροί θα δούμε τα "πρωτόγονα" αυτά πλάσματα! Λίγο πριν πέσουμε για ύπνο, θα πιούμε αυθεντικές caipirinhes και θα έχουμε την ευκαιρία να συζητήσουμε για τις εικόνες που είδαμε σήμερα.\nΗμέρα 5η, 13/09 Jungle Survivor Lessons – Διανυκτέρευση στη ζούγκλα\nΞυπνάμε πολύ νωρίς σήμερα και ξεκινάμε ακόμα μια μέρα περιπέτειας μες στην ζούγκλα! Πιστέψτε μας σε τόσα εκτάρια ζούγκλας, έχουμε τόσα πολλά να ζήσουμε και να κάνουμε. Ο Αμαζόνιος, άλλωστε είναι ένα ανοιχτό μουσείο, που όπως ισχύει σε κάθε μουσείο, δεν αγγίζουμε τα εκθέματά του. Σε αυτήν την περίπτωση, αναφερόμαστε στην χλωρίδα και πανίδα της ζούγκλας. Βέβαια αυτό αλλάζει μόνο αν ο Conrado μας δώσει την έγκρισή του!\nΞεκινάμε λοιπόν μια πορεία μες στην ζούγκλα, όπου ο Conrando θα μας κάνει μαθήματα αληθινής επιβίωσης και σίγουρα θα σας αφήσει κατάπληκτους με τις γνωσεις του! Εννοείται ότι θα έχουμε μαζί μας πάντα τα μασέτι μας, κοινώς τα σπαθιά μας! Σήμερα λοιπόν θα φτιάξουμε μόνοι μας την διαμονή μας, υπό την καθοδήγηση βέβαια του Conrado. Πόσοι άλλωστε από εσάς έχετε ονειρευτεί να κοιμηθείτε στη μέση του πουθενά, ακούγοντας μόνο τους ήχους της φύσης και έχοντας μαζί σας την καλύτερη παρέα; Τώρα είναι η ευκαιρία να το ζήσετε!\nΗμέρα 6η, 14/09 Επίσκεψη και διανυκτέρευση σε χωριό ιθαγενών\nΑκόμα μια μέρα ξημέρωσε κι εμείς είμαστε στη μέση της τροπικής ζούγκλας! Σαν άλλοι Indiana Jones, συνεχίζουμε την εξερεύνησή μας. Μόλις μαζέψουμε τα πράγματά μας και φάμε το πρωϊνό μας κυριολεκτικά στην φύση, θα συνεχίσουμε την πορεία μας. Αυτήν τη φορά θα καταλήξουμε σε ένα χωριό ιθαγενών, όπου και θα διανυκτερεύσουμε. Άνθρωποι σαν να είναι βγαλμένοι από φωτογραφίες του National Geographic, θα μας υποδεχτούν και θα μας ανοίξουν τα σπίτια τους για να κοιμηθούμε.\nΤί κι αν δεν μιλάνε αγγλικά, θα έχουμε παρέα μας τον Conrado, ο οποίος θα μας βοηθήσει στην επικοινωνία. Θα ζήσουμε λοιπόν από πρώτο χέρι όλη την καθημερίνοτητά αυτών των απλών ανθρώπων, που έμαθαν να ζουν και να εκτιμούν τα πιο απλά πράγματα!\nΗμέρα 7η, 15/09 Anavilhanas islands – Anaconda spotting\nΤρώμε το πρωϊνό μας κι επισκεπτόμαστε ένα ακόμη χωριό ιθαγενών. Από εκεί, πλέουμε στον μεγαλύτερο παραπόταμο του Αμαζονίου, το Rio Negro, οπού εκεί βρίσκεται και το αρχιπέλαγος των Anavilhanas, ένα σύμπλεγμα 370 νησιών. Μια απομακρυσμένη περιοχή που αποτελείται από χιλιάδες μικρά ρυάκια, πισινούλες και αμμώδεις παραλίες. Ο πασίγνωστος Ζακ Κουστώ μάλιστα εντυπωσιάστηκε από την ομορφιά αυτού του φυσικού παραδείσου.\nΈνα μέρος που επιτρέπει στον επισκέπτη να θαυμάσει το μοναδικό οικοσύστημα του Αμαζονίου, ενώ είναι ο βιότοπος για πιθήκους, σλοθ αλλά και πολλών εξωτικών πουλιών. Και κάπου εδώ θα επιστρέψουμε στο καράβι μας για το βραδινό μας, αλλά και για να πάρουμε κουράγιο για αυτό που πρόκειται να κάνουμε στη συνέχεια. Θα πάμε να αναζητήσουμε τον Ευνήκτη τον μυόχρου… Πώς αλλιώς να σας το φέρουμε πιο μαλακά ότι θα ψαξουμε το πελώριο ανακόντα! Ποιός δεν θυμάται άλλωστε την περίφημη σκηνή του World party με το ανακόντα; Μην φοβάστε όμως, αυτή τη φορά δεν θα το ριψοκινδυνεύσουμε!\nΗμέρα 8η, 16/09 Επιστροφή στο Manaus\nΣήμερα θα απολαύσουμε την ανατολή του ηλίου με μια βόλτα με το καράβι μας! Αφού φάμε το πρωϊνό μας θα επιστρέψουμε στο Μανάους. Όταν προσγειωθήκαμε εκεί, δεν είχαμε την ευκαιρία να το δούμε και σήμερα είναι μια καλή ευκαιρία για να το κάνουμε. Κάνουμε μια στάση στο Rio Negro Palace που ήταν κάποτε η επίσημη κατοικία του κυβερνήτη, ενώ είναι γνωστό για την όμορφη αρχιτεκτονική του.\nΣτη συνέχεια, θα επισκεφθούμε το Indian Museum, αλλά και το Salesiana Congregation, όπου θα μάθουμε για τις παραδόσεις, τα ήθη κι έθιμα των αυτόχθονων πληθυσμών. Από εκεί θα πάμε στο Justice Palace και το Teatro Amazonas. Μάλιστα το Teatro Amazonas είναι ένα εξαιρετικό σύμβολο του πλούτου που γνώρισε η περιοχή κατά την "χρυσή περίοδο" της παραγωγής καουτσούκ. Έχουμε μαζί μας και πάλι τον Conrado, ο οποίος όπως θα έχετε καταλάβει, πρόκειται για έναν πολύ διασκεδαστικό τύπο! Σιγά σιγά όμως πρέπει να επιστρέψουμε στο ξενοδοχείο μας, για να μαζέψουμε τα πράγματά μας!\nΗμέρα 9η, 17/09 Αναχώρηση για Ελλάδα\nΈφτασε η μέρα όμως που θα πρέπει να αναχωρήσουμε για την Ελλάδα! Τρώμε το πρωϊνό μας και πηγαίνουμε προς το αεροδρόμιο. Έχοντας κερδίσει μοναδικές αναμνήσεις κι έχοντας κάνει καινούριες φιλίες, παίρνουμε τον δρόμο της επιστροφής.\nOur Local Friend, Conrado\nConrado, ένα όνομα, πολλές ιστορίες! Ίσως είναι ο πιο σκληροπυρηνικός local friend, που είχαμε πότε στο World Party. Αν χανόσουν σε ένα αφιλόξενο περιβάλλον, να είσαι σίγουρος ότι θα ήθελες να έχεις τον Conrado μαζί σου!\nΑν και μένει στο Μανάους, κάνει συνεχώς εξορμήσεις στην ζούγκλα, γι' αυτό και κάποιος άνετα θα μπορούσε να πει ότι ο Αμαζόνιος είναι το φυσικό του περιβάλλον. Είναι ο κατάλληλος άνθρωπος, για να μας βοηθήσει να ζήσουμε τη ζούγκλα σαν να είμαστε ιθαγενείς! Σίγουρα οι ιστορίες που έχει να μας πει, δεν μοιάζουν με καμία από όσες έχεις ήδη ακούσει.\nΚαι ποιoς δεν θα ήθελε να ταξιδέψει στον μυστηριώδη Αμαζόνιο; Πόσο μάλλον όταν θα έχουμε για local friend μας τον "σκληροτράχηλο" Conrando! Τον Βραζιλιάνο φίλο, που μας χάρισε απίστευτες στιγμές κατά την παραμονή μας εκεί. Αν είστε ετοιμοι να ζήσετε ένα επικό ταξίδι και να ξεπεράσετε τον εαυτό σας, τότε αυτό το ταξίδι είναι κομμένο και ραμμένο στα μέτρα σας! Μια μοναδική εμπειρία ζωής, που δεν θα μπορούσατε να ζήσετε πιο έντονα, παρά μόνο με το World Party Traveller.\nΕτοιμάσαμε λοιπόν για εσάς ένα ταξίδι που ξεφεύγει από τα συνηθισμένα και σίγουρα θα αφηγήστε για πολλά χρόνια! Δεν είναι άλλωστε τυχαίο που ο David Beckham, μόλις "κρέμασε" τα ποδοσφαιρικά του παπούτσια, επέλεξε να ζήσει μία από τις πιο "τρέλες" περιπέτειες της ζωής του σε ένα μέρος όπου κανένας δεν θα τον αναγνώριζε, τον Αμαζόνιο! Μια περιπέτεια μάλιστα, που γυρίστηκε σε ντοκιμαντέρ από το BBC! Και ποιός ήταν μαζί με τον David Beckham? Ο δικός μας Conrado!\nΗμερομηνίες: 9-17 Σεπτεμβρίου\nΤιμή κατ' άτομο: 1890 ευρώ + φόροι αεροδρομίου 460 ευρώ\nΕπιβάρυνση μονόκλινου (την πρώτη και την τελευταία μέρα στο Μανάους) 60 ευρώ\nΚατασκευή camp στην ζούγκλα\nCanoe in the jungle\nΔιαμονή: Πρώτη και τελευταία διανυκτέρευση σε 4* ξενοδοχείο στο Μανάους. Tρεις (3) διαν/σεις στο ποταμόπλοιο, μια (1) διαν/ση σε camp στη Ζούγκλα και μια (1) διαν/ση σε χωριό ιθαγενών.\nΌλα τα γεύματα πάνω στο καράβι και πρωινό στο ξενοδοχείο στο Manaus.\nΕίσοδοι σε αρχαιολογικούς χώρους και μουσεία (Manaus)\nMust Do: Εμβόλιο για τον κίτρινο πυρετό\nΚολύμβηση με ροζ δελφίνια\nΨάρεμα arapaima (το μεγαλύτερο ψάρι του γλυκού νερού)


Δρ. Ράνια Χιουρέα- Συμβουλευτική & Υποστήριξη Γονέων & Εκπαιδευτικών: Διάφορα Θέματα - ΠΟΙΚΙΛΗΣ ΥΛΗΣ: Μεταξύ δύο κομμάτων το έπαιξε ο δάσκαλος!!!!\nΔιάφορα Θέματα - ΠΟΙΚΙΛΗΣ ΥΛΗΣ: Μεταξύ δύο κομμάτων το έπαιξε ο δάσκαλος!!!!\nΈνας επιθεωρητής δημοτικής εκπαίδευσης, ξεκίνησε να πάει να επιθεωρήσει ένα δάσκαλο σ' ένα ορεινό και δύσβατο χωριό, την περίοδο του Εθνικού διχασμού στην Κρήτη.\n— «Δε μου λες, πατριώτη, ο δάσκαλος τι είναι; Βενιζελικός ή βασιλικός;».\n— «Βενιζελικός», απαντά ο αγωγιάτης.\n— «Α, το γαϊδούρι!!!!» σχολίασε ο επιθεωρητής.\nΟ αγωγιάτης όμως, ήταν Βενιζελικός και φίλος του δασκάλου και έτρεξε να μεταφέρει στο δάσκαλο τη στιχομυθία.\n— «Το και το, δάσκαλε. Σε είπε γαϊδούρι».\n— «Τα σημεία της στίξεως», απαντά ο δάσκαλος.\n— «Ας δούμε, λοιπόν, τι ξέρουν τα παιδιά», λέει ο επιθεωρητής.\n— Ο επιθεωρητής είπε, ο δάσκαλος είναι γαϊδούρι.\n— «Ποιος είναι, παιδί μου, γαϊδούρι;».\n— «Ο δάσκαλος», ψέλλισε ο μαθητής.\n— «Και ποιος το είπε;».\n— «Ο επιθεωρητής, κύριε».\n— «Ωραία», είπε ο δάσκαλος. «Βάλε ακόμα ένα κόμμα».\n— Ο επιθεωρητής, είπε ο δάσκαλος, είναι γαϊδούρι.\n— «Ποιος είναι τώρα, παιδί μου, το γαϊδούρι;».\n— «Ο επιθεωρητής», απαντά δειλά ο μαθητής.\n— «Και ποιος το είπε;»\n— «Ο δάσκαλος», απαντά ο μαθητής.\n— «Είδατε παιδιά τι κάνουν τα κόμματα; Πότε βγάζουν γάιδαρο τον επιθεωρητή και πότε το δάσκαλο»!!!\n— Όταν ήμουν μαθητής, άκουγα κάθε τόσο το δάσκαλο να μας λέει:\n«Να προσέχετε τα κόμματα!!! Ένα λάθος κόμμα, μπορεί να σας χαλάσει τελείως τη σύνταξη!!!»\nΈπρεπε να περάσουν εξήντα τόσα χρόνια, για να καταλάβω τι εννοούσε.


Η Wind Hellas επεκτείνεται στην παροχή «έξυπνων» υπηρεσιών | Η ΚΑΘΗΜΕΡΙΝΗ\n9 Δεκεμβρίου, 2016 09.12.2016 • 09:14\nΣτην αγορά του «Internet των πραγμάτων», αλλά και γενικότερα στην αγορά παροχής ολοκληρωμένων έργων πληροφορικής και τηλεπικοινωνιών εισέρχεται η Wind Hellas. H εταιρεία χθες ανακοίνωσε τη στρατηγική συνεργασία της με την Τelefonica Business Solutions με στόχο τη διανομή της πλατφόρμας «Wind Smart IoT» με στόχο τη διασύνδεση και διαχείριση μηχανών και αντικειμένων στο Διαδίκτυο (Internet of Things). Πρόκειται για έναν πολλά υποσχόμενο τομέα των επικοινωνιών και του Διαδικτύου, όπου ο άνθρωπος δεν θα επικοινωνεί πλέον με ανθρώπους, αλλά με αντικείμενα όπως π.χ. αυτοκίνητα, ηλεκτρoνικές συσκευές, μετρητές κ.ο.κ. Eπίσης θα επιτρέπεται η επικοινωνία μεταξύ μηχανών (machine-to-machine, m2m). Η πλατφόρμα «Wind Smart IoT» βασίζεται στην πλατφόρμα «Smart m2m Solution» που σχεδιάστηκε και αναπτύχθηκε εξ ολοκλήρου από την Telefonica. Η γκάμα εφαρμογών περιλαμβάνει από διαχείριση στόλου, μετρητών ενέργειας, καυσίμων και φυσικών πόρων, wearables, εφαρμογές για «έξυπνες» πόλεις και εφαρμογές φυσικής ασφάλειας, υγείας, εφαρμογές ασύρματων πληρωμών (mPoS), «έξυπνης» γεωργίας, «έξυπνα» κτίρια κ.λπ. Μια τέτοια εφαρμογή αφορά μία από τις μεγαλύτερες διεθνείς εταιρείες ναυλώσεων σκαφών αναψυχής, η οποία διαχειρίζεται μακριά από τις ΗΠΑ χίλιες 4G Mobile Broadband συνδέσεις πάνω σε σκάφη που έχει στην Ελλάδα.\n«Είμαστε ενθουσιασμένοι που προσφέρουμε μια πλατφόρμα ΙοΤ παγκόσμιας κλάσης αποκλειστικά για εταιρικούς πελάτες μας στην Ελλάδα», είπε χθες ο γενικός διευθυντής σταθερής τηλεφωνίας & εταιρικών πελατών της Wind Hellas, Αντώνης Τζωρτζακάκης. O ίδιος σημείωσε ότι η λύση που προσφέρει η εταιρεία, συνδυάζει την τεχνογνωσία και την υπερσύγχρονη τεχνολογία της Telefonica, με τη 15ετή παράδοση της εταιρείας Wind στην business καινοτομία και στις επενδύσεις της σε νέα δίκτυα και υποδομές (4G, FTTx). Εν γένει ωστόσο, η εταιρεία σκέπτεται να μπει στον χώρο της παροχής υπηρεσιών και λύσεων πληροφορικής και τηλεπικοινωνιών. Σύμφωνα με τον κ. Τζωρτζακάκη, η εταιρεία θα στοχεύσει στα μεγάλα έργα τηλεπικοινωνιών και πληροφορικής, τόσο του ιδιωτικού όσο και του δημόσιου τομέα. Στόχος της επιχείρησης είναι η διεύρυνση του εμπορικού χαρτοφυλακίου, με απώτερη επιδίωξη την αύξηση των εσόδων. Προς την κατεύθυνση αυτή, η εταιρεία αναμένεται σύντομα να πραγματοποιήσει και νέες ανακοινώσεις που αφορούν την επέκτασή της στις υπηρεσίες συνδρομητικής τηλεόρασης.


ΕΠΙΚΑΙΡΟΤΗΤΑ - σελίδα 7 - Novasports.gr\n01/02/2019 • 07:07\n«Σήμερα ξεκινά μια νέα περίοδος για τους νέους εργαζόμενους αυτού του τόπου».\n01/02/2019 • 02:28\nΤα πρωτοσέλιδα της Παρασκευής 1 Φεβρουαρίου\nΔείτε στο novasports.gr τα πρωτοσέλιδα του αθλητικού Τύπου της Αθήνας και της Θεσσαλονίκης ( 01/02).\n31/01/2019 • 16:34\n31/01/2019 • 12:00\nΗ κακοκαιρία έχει προκαλέσει το θάνατο 9 ατόμων και τη ματαίωση πάνω από 2.000 πτήσεων.\n31/01/2019 • 11:13\nΟχηματαγωγό προσέκρουσε στο λιμάνι της Χίου\n31/01/2019 • 10:07\n«Στον ΣΥΡΙΖΑ είχαν τρελές ιδέες κι εγώ τους κοντρολάριζα» - «Άμεσα εκλογές για να ανατρέψουμε την κατάπτυστη Συμφωνία των Πρεσπών».\nΕκπνέει η προθεσμία πληρωμής - Ποιο το πρόστιμο για εκπρόθεσμη καταβολή.\n31/01/2019 • 07:45\nΗ έξοδος στις αγορές και οι καθυστερήσεις στις μεταμνημονιακές δράσεις στο τραπέζι του σημερινού EWG.\n30/01/2019 • 15:38\n30/01/2019 • 13:18\n30/01/2019 • 06:00\nΒροχές και τοπικές καταιγίδες σε πολλές περιοχές της χώρας με κατά τόπους ισχυρά φαινόμενα στην Ανατολική Μακεδονία, στη Θράκη, στα νησιά του Βόρειου και Ανατολικού Αιγαίου και στα Δωδεκάνησα, περιμένουμε την Τετάρτη 30 Ιανουαρίου 2019.\n30/01/2019 • 02:26\nΤα πρωτοσέλιδα της Τετάρτης 30 Ιανουαρίου\nΔείτε στο novasports.gr τα πρωτοσέλιδα του αθλητικού Τύπου της Αθήνας και της Θεσσαλονίκης ( 30/1).


BMW ΣΕΙΡΑ 5 ACTIVEHYBRID (2012): Τιμές, νέα, video – gocar.gr\nBMW ΣΕΙΡΑ 5 ACTIVEHYBRID (2012)\nΣΕΙΡΑ 5 ACTIVEHYBRID (2012)\nΤιμή από 78.521 €\n3.0, 149 gr/km\nΜε προφίλ που βαδίζει ανάμεσα στο πρεστίζ της αριστοκρατίας και στο σεμνά δυναμικό στιλ η νέα σειρά 5 της BMW προσφέρεται με τρόπο κλασικό, αλλά ταυτόχρονα με έντονο το σύγχρονο αποτύπωμα της εξέλιξης. Το πολυτελές μεσαίο με την μακρόχρονη επιτυχή πορεία στην κλάση βάζει νέα γερά θεμέλια στον δρόμο προς την καταξίωση.\nΜε την επιβλητικότητα των διαστάσεων(4.907 mm μήκος, 1.860 mm πλάτος και 1.464 mm ύψος), αλλά και με φυσιογνωμικές ομοιότητες με την σειρά 7(όπως μάσκα και συνολικά σχεδιαστική σιλουέτα), η νέα σειρά 5 εκφράζεται με λιγότερο τολμηρό στιλ σε σχέση με την απερχόμενη. Διατηρεί μια λιγότερο προκλητική εικόνα που πέρα από την αδυναμία της στην μεγάλη αδερφή, αφήνει να λάμψει και ένας θαυμασμός στην μικρότερη(σειρά 3) Συνδυασμός αρμονικά πλασμένος θα έλεγε κανείς για ένα αυτοκίνητο με μεταξόνιο 2968 mm. Αυτομάτως οι προσδοκίες για αρχοντικούς χώρους επιβεβαιώνονται στο εσωτερικό της 5άρας που εκφράζεται μέσα από μια πληθωρική καμπίνα με λιτή και απέριττη πολυτέλεια. Παρόμοιο σχεδιαστικό στιλ με την 7άρα και στα ενδότερα, κάτι που αποτυπώνεται στο ταμπλό τεχνολογίας Black Panel, στο απλοποιημένο μενού του i-Drive (που περιλαμβάνει ακόμα και το εγχειρίδιο χρήσης όλων των υποσυστημάτων) και στον πίνακα οργάνων. Αδιαπραγμάτευτη ποιότητα στο εσωτερικό, ενώ ο αριστοκρατικός αέρας που χαρακτηρίζουν όλες τις κατασκευές της αυτοκινητοβιομηχανίας BMW, στην περίπτωση της 5άρας έχει μια εσάνς από τον κόσμο των limo. Ουδέποτε υπήρχαν παράπονα για τους χώρους της σειράς 5 και η νέα, τους προσφέρει και με το παραπάνω. Κανείς δεν ασφυκτιά στο εσωτερικό της , ενώ με 520 lt αποσκευών ο αποθηκευτικός χώρος στα ενδότερα της κομψής ουράς υπερεπαρκεί για μεταφορές. Η έκδοση Touring προσφέρει τις χαρές της 5άρας με περισσότερη πρακτικότητα, διαθέτοντας στη 5θέσια διάταξη της 560 lt χώρο αποσκευών.\nΑισθητικά, θα ξεχωρίσετε την έκδοση ActiveHybrid 5 από τις υπόλοιπες BMW 5 Sedan από το λογότυπο “ActiveHybrid 5” στις πίσω κολόνες, τη μάσκα με τις γαλβανισμένες γρίλιες και τις απολήξεις εξάτμισης σε ματ χρώμιο. Προαιρετικά, διατίθενται ζάντες ελαφρού κράματος 18-ιντσών που συμβάλλουν στην αεροδυναμική απόδοση, ενώ ειδικό για την περίσταση είναι και το Bluewater metallic χρώμα του αμαξώματος. Στο εσωτερικό, τέλος, υπάρχουν λωρίδες στα μαρσπιέ και μία αλουμινένια πλάκα στην κεντρική κονσόλα με με το λογότυπο “ActiveHybrid 5”.\nΤο γεγονός και μόνο ότι μιμείται την 7άρα αποτελεί διαβατήριο στον κόσμο της επίκαιρης τεχνολογίας. Οι δίλιτρες και 2.5λιτρες 5άρες ανήκουν στην ιστορία και στην σύγχρονη εκδοχή της, η βάση της (βενζινοκίνητης) γκάμας εφοδιάζεται με έναν turbo 4κύλινδρο με άμεσο ψεκασμό. Ο μικρότερος που θα βρείτε σε σειρά 5, στο πρόσωπο της 520i! Με 184 ίππους εξασφαλίζει χαμηλή κατανάλωση και επιδόσεις, ενώ αν αναζητάτε κάτι ταχύτερο, η BMW προσφέρει την πληθωρικότερη εκδοχή του(528i) με 245 ίππους και φυσικά μια επίσης τρίλιτρη έκδοση(535i, με 2.979 cc) με έναν υπερτροφοδότη Twin Scroll και απόδοση 306 ίππους και 400 Nm ροπής. Αφήνοντας τους εξακύλινδρους εν σειρά και κοιτώντας ψηλότερα, η top επιλογή για σειρά 5 εκπροσωπείται από την 550i, η οποία χρησιμοποιεί έναν V8 με δυο υπερτροφοδότες και απόδοση 450 ίππους και την εντυπωσιακή ροπή των 650 Nm, στοιχεία που προσφέρουν εντυπωσιακές επιδόσεις (0-100 km/h σε 4,6’’), σε ένα αμάξωμα που ξεπερνά τα 1.600. Οι diesel επιλογές στα 2.0 λίτρα ξεκινούν από τους 143 ίπους και καταλήγουν στους 218 ίππους. Οι 6κύλινδρες εκδόσεις diesel αποδίδουν 258 και 313 ίππους, ενώ η M550d με τα τρία turbo αποδίδει 381 ίππους και 740 Nm ροπής!\nΣτον ολοκληρωμένο χαρακτήρα της σειράς συμβάλει ένα 8τάχυτο αυτόματο κιβώτιο(και με ημιαυτόματη λειτουργία) που περνάει μεταξένια από σχέση σε σχέση χωρίς σχεδόν να καταλαβαίνεις την αλλαγή, τόσο σε kick down, όσο και σε οποιοδήποτε από τα διαθέσιμα προγράμματα στο Dynamic Drive Control- ελέγχει την παρεμβατικότητα του DSC και την απόκριση κινητήρα, τιμονιού και κιβωτίου. Φυσικά η τεχνολογία Valvetronic και ο άμεσος ψεκασμός είναι μέρος του τεχνολογικού πάρκου της πολυτελούς BMW ενώ για τις καλές επιδόσεις σε κατανάλωση και ρύπους, πέρα από την τεχνολογικό υπόβαθρο των κινητήρων η σειρά 5 οφείλει στην τεχνολογία Efficient Dynamics. Τέλος υπάρχουν και τετρακίνητες εκδόσεις xDrive.\nΤο υβριδικό σύστημα της έκδοσης ActiveHybrid 5 απαρτίζεται από τον 3λιτρο σε σειρά εξακύλινδρο BMW TwinPower Turbo των 306 ίππων και 400 Nm και έναν ηλεκτροκινητήρα 55 ίππων και 210 Nm που τροφοδοτείται με ενέργεια από μία μπαταρία ιόντων λιθίου. Η τελευταία είναι ενσωματωμένη στο χώρο αποσκευών, μειώνοντας τη χωρητικότητά του στα 375 λίτρα, δηλαδή 145 lt λιγότερα συγκριτικά με μία συμβατική BMW Σειρά 5 Sedan. Η συνδυασμένη απόδοση των 340 PS και 450 Nm μεταφέρεται στους πίσω τροχούς ενός μέσω αυτόματου κιβωτίου 8 σχέσεων. Είναι ενδεικτικό πως, συγκριτικά με την BMW 535i που χρησιμοποιεί τον ίδιο βενζινοκινητήρα, η ActiveHybrid 5 είναι το ίδιο γρήγορη στις επιταχύνσεις και μειώνει δραματικά μέση κατανάλωση και εκπομπές ρύπων CO2. Σύμφωνα με τη BMW, η ActiveHybrid 5 είναι το ισχυρότερο και αποδοτικότερο πλήρως υβριδικό μοντέλο στην κατηγορία του.\nΠέρα από την αριστοκρατικές αξίες και συνήθειες, η νέα 5άρα σέβεται τόσο τον όρο λιμουζίνα όσο και τον δυναμικό χαρακτήρα συμπεριφοράς. Χαρακτηριστικό της, η άνεση ενώ μπορεί να ταξιδεύει ολημερίς και ολονυχτίς με το ταχύμετρο να φλερτάρει στα 200 km/h χωρίς να μεταφέρει καμία ανησυχία σε οδηγό και επιβάτες. Σίγουρα δεν είναι η πικάντικη πισωκίνητη άποψη στα χέρια του οδηγού, όμως το στιβαρό αμάξωμα έχει τα σπορ στοιχεία που θα αναζητήσεις παρά την αριστοκρατική και limo φιλοσοφία του. Το τιμόνι πείθει για την συνέπεια των πληροφοριών του και η ανάρτηση προσφέρει σίγουρες αντιδράσεις και άμεσο έλεγχο χωρίς να «κοπανάει», ακόμα και αν έχει επιλεγεί Sport ρύθμιση στο Dynamic Damper Control. Με τέσσερα προεπιλεγμένα προγράμματα ανάλογα με την διάθεση(Comfort, Normal, Sport και Sport+) η σειρά 5 της BMW παραμένει γνήσια και πορεύεται με δόγμα της τον δυναμισμό, τις επιδόσεις και φυσικά να γαρνίρει με limo γεύση.\nΕξακολουθεί να πρεσβεύει το στιλ που καθιέρωσε την σειρά 5 που ανέκαθεν αποτελούσε την χρυσή τομή ανάμεσα στις ανέσεις και στο πνεύμα του οδηγού που απολαμβάνει τον επικοινωνιακό, ευχάριστο και αποτελεσματικό τρόπο που μεταφέρουν οι μηχανές προέλευσης Μονάχου. Η νεότερη φυσικά εισάγει στοιχεία λιμουζίνας μιμούμενη με επιτυχία την ναυαρχίδα της εταιρείας και αυτό την κατατάσσει σε ηγετική θέση στην κατηγορία.


Τι αλλάζει στις αντικειμενικές για εντός και εκτός σχεδίου ακίνητα - Πώς θα υπολογίζονται - KritiPress\nΤι αλλάζει στις αντικειμενικές για εντός και εκτός σχεδίου ακίνητα – Πώς θα υπολογίζονται\nΡιζικές αλλαγές στο σύστημα προσδιορισμού των αντικειμενικών τιμών των ακινήτων, οι οποίες χρησιμοποιούνται ως βάσεις για τον καθορισμό των φορολογητέων αξιών τους, αποφάσισε το υπουργείο Οικονομικών\n1. Αυξήσεις στις φορολογητέες αξίες των ακινήτων σε όσες περιοχές της χώρας οι πραγματικές τιμές κινήθηκαν ανοδικά τα τελευταία χρόνια και ιδίως σε περιοχές μεγάλων αστικών κέντρων, σε τουριστικές περιοχές της ηπειρωτικής χώρας και σε κοσμοπολίτικα νησιά με μεγάλη τουριστική κίνηση, όπου έχει προσλάβει τεράστιες διαστάσεις και το φαινόμενο των βραχυχρόνιων μισθώσεων μέσω της ηλεκτρονικής πλατφόρμας Airbnb και άλλων ηλεκτρονικών πλατφορμών.\n2. Αυξήσεις στις φορολογητέες αξίες των ακινήτων σε πολλές «λαϊκές» περιοχές, όπου οι πραγματικές τιμές εξακολουθούν να βρίσκονται σε υψηλότερα επίπεδα από τις αντικειμενικές.\n3. Μειώσεις στις φορολογητέες αξίες σε άλλες περιοχές όπου τα τελευταία χρόνια παρατηρήθηκε το φαινόμενο οι πραγματικές τιμές να υποχωρήσουν σημαντικά και να βρεθούν σε επίπεδα πολύ χαμηλότερα από αυτά τα οποία διαμορφώνονται με βάση τις αντικειμενικές τιμές.\n4. Αυξήσεις στις φορολογητέες αξίες των ακινήτων, τα οποία βρίσκονται στις 7.000 περιοχές όπου σήμερα δεν ισχύει το σύστημα των ζωνών των αντικειμενικών τιμών. Οι τιμές που λαμβάνει σήμερα υπόψη της η εφορία για τον προσδιορισμό της φορολογητέας αξίας των ακινήτων που βρίσκονται εκτός αντικειμενικού συστήματος είναι ιδιαίτερα χαμηλές σε σχέση με ό,τι ισχύει για τα ακίνητα που βρίσκονται εντός αντικειμενικού συστήματος. Η αξία των κτισμάτων που βρίσκονται εκτός αντικειμενικού συστήματος δεν υπολογίζεται με βάση την τιμή ζώνης που εφαρμόζεται στις περισσότερες περιοχές της χώρας, αλλά με βάση ένα σύστημα κατά το οποίο λαμβάνονται υπόψη τιμές αφετηρίας κόστους ανά είδος κτιρίου. Το σύστημα αυτό οδηγεί σε πολύ χαμηλότερη τιμή από την αντίστοιχη αντικειμενική τιμή που ισχύει στα όρια του ίδιου δήμου.\n1. Ο κύριος Ενιαίος Φόρος Ιδιοκτησίας Ακινήτων (ΕΝΦΙΑ).\n3. Ο φόρος μεταβίβασης ακινήτων (ΦΜΑ), ο οποίος υπολογίζεται με 3% επί της αντικειμενικής αξίας κάθε πωλούμενου ακινήτου και επιβαρύνει τον αγοραστή. Από το φόρο αυτόν απαλλάσσεται η αγορά πρώτης κατοικίας αντικειμενικής αξίας:\n6. Ο φόρος ανταλλαγής-συνένωσης οικοπέδων.\n8. Το Τέλος Ακίνητης Περιουσίας (ΤΑΠ), που επιβάλλεται υπέρ των δήμων μέσω των\n10. Τα τέλη υπέρ Ταμείου Νομικών που επιβαρύνουν τα μεταβιβαστικά συμβόλαια.\n11. Το πρόσθετο τέλος μεταγραφής συμβολαίων.\n12 .Ο φόρος δωρεάς ακινήτων.\n13. Ο φόρος γονικής παροχής ακινήτων.\n14. Ο φόρος κληρονομιάς ακινήτων.\n16.Τα πολεοδομικά πρόστιμα διατήρησης αυθαιρέτων κτισμάτων.\n17. Τα πολεοδομικά πρόστιμα κατασκευής νέων αυθαιρέτων.\n18. Οι εισφορές σε γη και χρήμα για την ένταξη ακινήτων στα σχέδια πόλεων.\n19. Ο ειδικός φόρος ακινήτων 15% που επιβάλλεται στις υπεράκτιες εταιρίες ακινήτων.\n21. Ο φόρος επί του τεκμαρτού εισοδήματος από ιδιοχρησιμοποίηση επαγγελματικής στέγης και από δωρεάν παραχώρηση κατοικίας. Το τεκμαρτό αυτό εισόδημα προκύπτει από τον πολλαπλασιασμό ενός συντελεστή 3% με την αντικειμενική αξία του ακινήτου.\n30/10/2018 administrator Δεν επιτρέπεται σχολιασμός στο Επίδομα 600 ευρώ σε χιλιάδες οικογένειες: Τελευταία μέρα για υποβολή αίτησης\n15/08/2018 administrator Δεν επιτρέπεται σχολιασμός στο Ραγδαίες οικονομικές εξελίξεις -Προς capital controls η Τουρκία;\nΜικρή άνοδος της θερμοκρασίας το Σάββατο με βροχές από το απόγευμα\n11/01/2020 administrator Δεν επιτρέπεται σχολιασμός στο Μικρή άνοδος της θερμοκρασίας το Σάββατο με βροχές από το απόγευμα


Lockdown Ελλάδα: Σε τι διαφέρουν τα νέα μέτρα από την καραντίνα της άνοιξης - Hellenic Voice\nΑρχική Ελλαδα Lockdown Ελλάδα: Σε τι διαφέρουν τα νέα μέτρα από την καραντίνα της...\nΑπό το πρωί της 7ης Νοεμβρίου, η Ελλάδα είναι αντιμέτωπη με ένα δεύτερο lockdown και έτσι από σήμερα στις 06;00, για τρεις εβδομάδες σίγουρα, όλη η χώρα είναι σε καραντίνα με σκοπό τον περιορισμό της γρήγορης εξάπλωσης του κορωνοϊού που χαρακτηρίζει αυτό το δεύτερο κύμα.\nΗ διαδικασία αυτή μοιάζει σημαντικά με αυτή της περασμένης άνοιξης αλλά έχει δύο βασικές διαφορές:\nΗ πρώτη σχετίζεται με την υποχρεωτική χρήση μάσκας τόσο στους εσωτερικούς όσο και τους εξωτερικούς χώρους που ισχύει αυτή τη στιγμή και παραμένει κομμάτι της καθημερινότητάς των πολιτών, όπως και η απαγόρευση επιβίβασης στα Μέσα Μαζικής Μεταφοράς χωρίς χρήση μάσκας και\nη δεύτερη έχει να κάνει με τα νηπιαγωγεία, τα δημοτικά σχολεία και τα σχολεία Ειδικής Αγωγής σε όλες τις βαθμίδες που παραμένουν ανοιχτά, ενώ για τα γυμνάσια και τα λύκεια θα εφαρμόζεται και αυτή τη φορά τηλε-εκπαίδευση.\nΈτσι γίνονται οι μετακινήσεις\nΌπως και την άνοιξη, ισχύουν περιορισμοί στην κυκλοφορία των πολιτών, καθώς οι μετακινήσεις επιτρέπονται για μετάβαση από και προς την εργασία ή συνοδεύοντας το παιδί στο σχολείο, αλλά και για λόγους έκτακτης ανάγκης. Αναφορικά με τη μετάβαση των μαθητών από και προς το σχολείο, εκδίδεται σχετική βεβαίωση από τον Διευθυντή του σχολείου.\nΓια τα νομικά πρόσωπα η βεβαίωση παρέχεται από τον νόμιμο εκπρόσωπό τους, ενώ για τους αυτοαπασχολούμενους και τους ελεύθερους επιχειρηματίες από τους ίδιους. Οι μετακινήσεις επιτρέπονται μόνο με την αποστολή SMS στο 13033 ή με τη συμπλήρωση της φόρμας κατ’ εξαίρεση μετακίνησης που είναι διαθέσιμη στο forma.gov.gr ή με χειρόγραφη βεβαίωση (σύμφωνα με το υπόδειγμα).\nΑναφορικά με όσους θέλουν να εισέλθουν στη χώρα, θα πρέπει επίσης να έχουν υποχρεωτικά και αρνητικό τεστ PCR. Συγκεκριμένα, οι επιβάτες των πτήσεων εξωτερικού αλλά και όσοι εισέρχονται από τα χερσαία σύνορα πρέπει να έχουν αρνητικό τεστ PCR που να έχει διεξαχθεί μέχρι 72 ώρες πριν. Από όλες τις πύλες εισόδου το τεστ PCR πρέπει να είναι 72 ώρες από τη λήψη του σχετικού δείγματος. Υπάρχει μια μεταβατική περίοδος και τα παραπάνω μέτρα ξεκινούν να εφαρμόζονται από την Τετάρτη 11 Νοεμβρίου.\nΑκόμα, παραμένει υποχρεωτική η συμπλήρωση της φόρμας PLF και η επίδειξη του QR code για όλους όσους έρχονται από το εξωτερικό, ενώ ξεκινώντας από την Τρίτη 10 Νοεμβρίου όλοι οι Έλληνες που ταξιδεύουν προς χώρες του εξωτερικού θα πρέπει να συμπληρώσουν τη φόρμα PLF στη σελίδα travel.gov.gr., 24 ώρες πριν το ταξίδι. Στη φόρμα περιλαμβάνονται τα στοιχεία προέλευσης του ταξιδιώτη, τα στοιχεία διαμονής στη χώρα προορισμού καθώς και τα στοιχεία των μελών της οικογένειας που ταξιδεύουν μαζί. Μια φόρμα ανά οικογένεια είναι αρκετή.\nΗ αεροπορική μετακίνηση στο εσωτερικό της χώρας επιτρέπεται αποκλειστικά και μόνο για επιστροφή στη μόνιμη κατοικία, επανένωση οικογενειών, επαγγελματικούς λόγους και λόγους υγείας. Επιπλέον, δεν επιτρέπονται οι μετακινήσεις μεταξύ νομών, με εξαίρεση τους 4 λόγους που αναφέρθηκαν. Για τη επιστροφή στον τόπο μόνιμης κατοικίας απαιτείται αντίγραφο της δήλωσης φορολογίας Ε1 ή Βεβαίωση Κατοικίας Ειδικής Χρήσης, που λαμβάνεται από το Διαδίκτυο.\nΤι παραμένει ανοιχτό;\nΟι υπηρεσίες παροχής προϊόντων σε πακέτο από το κατάστημα (take away) και καθ’ οδόν εξυπηρέτησης (drive through) επιτρέπονται μόνον στο πλαίσιο των λόγων μετακίνησης των πολιτών που ορίζονται στην ΚΥΑ. Δεν αποτελούν δηλαδή ξεχωριστό λόγο μετακίνησης.\nΑυτές οι επιχειρήσεις και δραστηριότητες αναστέλλουν τη λειτουργία τους\nΕπίσης, αναστέλλεται η λειτουργία Δικαστηρίων, υποθηκοφυλακείων και Κτηματολογικών Γραφείων με εξαίρεση τις περιπτώσεις επείγοντος. Ακόμη, δεν επιτρέπεται το κυνήγι και το ψάρεμα σε οποιαδήποτε περιοχή της Ελλάδας.\nΌσον αφορά τα κομμωτήρια, κουρεία και κέντρα αισθητικής θα μπορούν να λειτουργήσουν σήμερα και αύριο, Κυριακή 8 Νοεμβρίου, με εξαίρεση τις Περιφερειακές Ενότητες Θεσσαλονίκης και Σερρών. Διευκρινίζεται ότι οι πολίτες που θέλουν να επισκεφθούν κομμωτήριο, μπορούν να στείλουν SMS με τον κωδικό 2 για τη μετάβασή τους. Η αναστολή της λειτουργίας τους ξεκινά από τη Δευτέρα 9 Νοεμβρίου στις 06:00 το πρωί.\nΠροηγούμενο άρθροΒίκυ Κάβουρα Instagram: Αυτή είναι η πιο πετυχημένη της φωτογραφία


Έκτακτως στην Ελλάδα ο Τραμπ Πιθανή συνάντηση του με τον Τσιπρα στην Κρήτη τη στιγμή που η Τουρκική προκλητικότητα στο Αιγαίο ειναι στα ύψη! « olympia.gr\n« “που με βια μετράει την γη”. 2o τελευταίο / Διευκρινιστικό- συμπληρωματικό.\nΕπίσκεψη στο ΓΕΣ του Διοικητού Χερσαίων Δυνάμεων της Σερβίας Αντιστρατήγου Milosav Simovic »\nΈκτακτως στην Ελλάδα ο Τραμπ Πιθανή συνάντηση του με τον Τσιπρα στην Κρήτη τη στιγμή που η Τουρκική προκλητικότητα στο Αιγαίο ειναι στα ύψη!\nΠυρετώδεις είναι οι προετοιμασίες στην αεροπορική βάση της Σούδας για το ενδεχόμενο άφιξης του προέδρου των ΗΠΑ Ντόναλντ Τραμπ μέσα στο Σαββατοκύριακο.\nΟ πρόεδρος των Ηνωμένων Πολιτειών τα επόμενα 24ωρα θα ταξιδέψει στη Σιγκαπούρη όπου την Τρίτη 12 Ιουνίου έχει προγραμματιστεί να συναντηθεί με τον ηγέτη της Βόρειας Κορέας Κιμ Γιονγκ Ουν. Το Air Force 1, το προεδρικό αεροσκάφος των Ηνωμένων Πολιτειών, θα χρειαστεί ανεφοδιασμό και οι αμερικανικές υπηρεσίες εξετάζουν το ενδεχομένο η μεταστάθμευση του αεροσκάφους που θα μεταφέρει τον Ντόναλντ Τραμπ να γίνει στην Κρήτη, στην αμερικανική βάση της Σούδας.\nΔιασταυρωμένες πληροφορίες ανέφεραν ότι μέχρι αυτή την ώρα δεν έχει διασαφηνιστεί για ποιο χρονικό διάστημα θα παραμείνει ο Ντόναλντ Τραμπ στην Κρήτη, αν τελικώς το αμερικανικό προεδρικό αεροσκάφος σταματήσει για ανεφοδιασμό στη Σούδα.\nΑυτό βεβαίως προϋποθέτει ότι το Air Force 1 θα σταματήσει στη Σούδα γα ανεφοδιασμό. Όπως έλεγε αξιωματούχος με γνώση των προετοιμασιών που γίνονται στη Σούδα, επί του παρόντος δεν είναι γνωστό με βεβαιότητα αν το αμερικανικό προεδρικό αεροσκάφος θα σταματήσει στη Σούδα για ανεφοδιασμό.\nΔεν έχει διασαφηνιστεί αν το Air Force 1 θα σταματήσει για μισή ώρα, περίπου όσο χρειάζεται για το refuelling του αεροσκάφους, ούτε αν η παραμονή στη βάση της Κρήτης θα διαρκέσει περισσότερο.\nΚαι επί του παρόντος δεν είναι γνωστό (ή δεν ανακοινώνεται) αν η πιθανή στάση του Air Force 1 θα γίνει πρωί, μεσημέρι ή στις… 3 τα ξημερώματα. «Εξαρτάται από το πώς θα εξελιχθεί το πλάνο το πραγματικό» καταλήγει η πηγή που μίλησε στο\nΔιαβάστε όλο το άρθρο: http://www.tilestwra.com/stin-vasi-tis-soydas-o-ntonalnt-tramp-to-savvatokyriako/\nThis entry was posted on June 8, 2018 at 4:28 pm\tand is filed under ΕΠΙΚΑΙΡΟΤΗΤΑ. You can follow any responses to this entry through the RSS 2.0 feed. You can leave a response, or trackback from your own site.\n4 Responses to “Έκτακτως στην Ελλάδα ο Τραμπ Πιθανή συνάντηση του με τον Τσιπρα στην Κρήτη τη στιγμή που η Τουρκική προκλητικότητα στο Αιγαίο ειναι στα ύψη!”\nπεστα μεγαλε αρχηγεεεεεε said\nΠΑΠΑΝΔΡΕΟΥ ΠΟΙΟΣ ΠΑΠΑΝΔΡΕΟΥ .\nΓΙΟΥΣΟΥΦΑΚΙΑ ΤΣΙΠΑΠΑΝΔΡΕΟΥ ΠΟΛΛΑ\nΙΔΙΟΙ ΡΕ !!! ΙΔΙΟΙ\nΤΙ ΠΑΠΑΡΙΕΣ ΓΡΑΦΕΤΕ ΒΡΕΕΕΕΕ….!!!!!!ΣΤΗΝ ΑΜΕΡΙΚΑΝΙΚΗ ΒΑΣΗ ΣΟΥΔΑΣ ΘΑ ΠΡΟΣΓΕΙΩΘΕΙ ΤΟ ΑΕΡΟΣΚΑΦΟΣ ΤΟΥ ΓΙΑ ΑΝΕΦΟΔΙΑΣΜΟ…ΜΕ ΛΙΓΟ ΔΙΑΛΟΓΙΣΜΟ ΙΣΩΣ Ο ΤΣΙΠΡΑΣ ΝΑ ΜΙΛΗΣΕΙ ΜΑΖΙ ΤΟΥ…ΓΙΑΤΙ ΝΑ ΤΟΝ ΑΝΤΕΜΩΣΕΙ ΚΑΙ ΝΑ ΤΟΥ ΜΙΛΗΣΕΙ(ΣΤΑ ΑΓΓΛΙΚΑ…ΑΧΑΧΑΧΑ) ΔΕΝ ΤΟ ΒΛΕΠΩ,,,,\nΕίναι τόσο μπουνταλάδες οι τούρκοι ώστε να τους βρίσκω ικανούς από την μαλακία τους και μόνο να κάνουνε πως καταρρίπτουν το αεροσκάφος που ΄χει μέσα όχι όποιον να ΄ναι Πολίτη Αμερικανό,\nμα τον ίδιο τον Πρόεδρο των ΗΠΑ.\nΏρε γλέντια !


Firefox Quantum: Κυκλοφόρησε ο νέος ταχύτερος browser\nΠρώτη καταχώρηση: Τρίτη, 14 Νοεμβρίου 2017, 22:00\nΟ πολυαναμενόμενος Firefox 57, γνωστός και ως Firefox Quantum της Mozilla κυκλοφόρησε επίσημα σήμερα. Η πιο πρόσφατη έκδοση, σύμφωνα με την εταιρεία, φέρνει τεράστιες βελτιώσεις στις επιδόσεις και είναι πλέον διαθέσιμος για Windows, macOS, Linux, Android και iOS.\nΟ ανανεωμένος browser βασίζεται σε μια νέα, πανίσχυρη μηχανή που είναι ανπεπτυγμένη για ταχύτατες επιδόσεις. Οι φόρτωση σελίδων είναι καλύτερη, γρηγορότερη και χρησιμοποιεί λιγότερη μνήμη, ενώ διαθέτει νέα εμφάνιση και "έξυπνα" χαρακτηριστικά για βελτιωμένη εμπειρία στην περιήγηση.\nΣύμφωνα με την Mozilla, o Firefox Quantum είναι 30% ελαφρύτερος σε σχέση με τον Chrome της Google.\nΔυστυχώς, υπάρχει ασυμβατότητα με κάποια extensions, καθώς πλέον δεν θα λειτουργούν τα legacy, αλλά μόνο τα WebExtensions. Ήδη είναι διαθέσιμα σε WebExtensions κάποια από τα πιο δημοφιλή, αλλά ακόμα είναι πολλά αυτά που δεν είναι συμβατά.\nΟ Firefox Quantum επιτέλους εκμεταλλεύεται τους πολλαπλούς πυρήνες της CPU mμε ταχύτερη CSS μηχανή που τρέχει παράλληλα σε πολλούς πυρήνες και όχι μόνο σε έναν. Η Mozilla λέει ότι δεν μπορεί να το κάνει κανένας άλλος browser αυτό.


Α2 Μπάσκετ Ανδρών - Γιάννης Τσούκας: «Ο Α.Ο.Α. ψάχνει τη νίκη το Σάββατο» - AgrinioTimes.gr\nΑ2 Μπάσκετ Ανδρών – Γιάννης Τσούκας: «Ο Α.Ο.Α. ψάχνει τη νίκη το Σάββατο»\n17 Νοεμβρίου 2021 19:44 17 Νοεμβρίου 2021 20:01 AgrinioTimes\nΟ Γιάννης Τσούκας είναι ο παίκτης της ομάδας του Α.Ο. Αγρινίου που μίλησε στη «Συνέντευξη της Εβδομάδας».\nΟ 23χρονος γκαρντ αναφέρθηκε στο παιχνίδι με το Φίλιππο Βέροιας επισημαίνοντας τα σημεία που κρατάει ο Α.Ο.Α. παρά την ήττα και τόνισε τη σημασία της νίκης και της παρουσίας του κόσμου στο παιχνίδι με τη Δάφνη Δαφνίου το ερχόμενο Σάββατο στις 5 το απόγευμα στο κλειστό του Δ.Α.Κ. Αγρινίου «Μιχάλης Κούσης».\n-Γιάννη τι θεωρείς ότι μέτρησε και γνωρίσατε την ήττα στο φινάλε στον αγώνα με το Φίλιππο Βέροιας;\n«Το παιχνίδι με τη Βέροια κρίθηκε στους δύο πόντους. Και όταν ένα ματς χάνεται στο καλάθι η παραμικρή λεπτομέρεια μετράει. Μία άμυνα, ένα λάθος, μία χαμένη βολή μπορούν να στοιχίσουν».\n-Υπάρχει η ήττα, αλλά σε μια δύσκολη έδρα ήσασταν ανταγωνιστικοί και στα 40 λεπτά. Είναι κάτι που έχει σημασία ενόψει της συνέχειας;\n«Αυτό που μπορούμε να κρατήσουμε από το παιχνίδι παρά την ήττα, ήταν η ενέργεια και η διάθεση που είχαμε. Αυτά τα στοιχεία πρέπει να τα διατηρήσουμε και στη συνέχεια».\n-Ακολουθεί ο εντός έδρας αγώνας με τη Δάφνη Δαφνίου. Τι θεωρείς ότι πρέπει να κάνετε για να πάρετε τη νίκη σε αυτό τον αγώνα;\n«Είναι ένα παιχνίδι στο οποίο πρέπει να εμφανιστούμε 100% συγκεντρωμένοι στο πλάνο μας. Και φυσικά πρέπει να βγάλουμε ενέργεια τόσο στην άμυνα όσο και στην επίθεση».\n-Κρίνεις ότι το επόμενο παιχνίδι δίνει κάτι παραπάνω από τους δύο βαθμούς αν έρθει η νίκη;\n«Η νίκη στον αγώνα του Σαββάτου θα είναι πολύ σημαντική για μας. Μετράνε πολύ οι δύο βαθμοί, όμως εκτός από αυτό θα πάρουμε δύναμη και για τα επόμενα δύσκολα παιχνίδια που ακολουθούν».\n-Ποια η σημασία της παρουσίας του κόσμου στο συγκεκριμένο παιχνίδι;\n«Πάντα σε ένα εντός έδρας παιχνίδι η παρουσία του κόσμου είναι σημαντική. Ο κόσμος μας εμψυχώνει και μας δίνει μεγάλη ώθηση, για να βγάλουμε τον καλύτερο εαυτό μας και να πετύχουμε το στόχο μας, που είναι η νίκη. Τους θέλουμε δίπλα μας και σε αυτό το παιχνίδι και θέλουμε να δούμε ένα γήπεδο με μεγάλη πληρότητα, όσο αυτό επιτρέπεται από τα μέτρα που υπάρχουν».


Χιμένεθ: "Δύσκολο να τονώσεις μία ομάδα που ήταν χάλια ψυχολογικά" - Kingsport.gr\nΣτην τόνωση της ψυχολογίας των παικτών της ΑΕΚ στάθηκε ο Μανόλο Χιμένεθ, αμέσως μετά την αναμέτρηση με τον ΟΦΗ.\nΑμέσως μετά την νίκη της ΑΕΚ επί του ΟΦΗ στην Κρήτη, ο Μανόλο Χιμένεθ στάθηκε στο ψυχολογικό πρόβλημα που αντιμετώπιζε η ΑΕΚ τη φετινή σεζόν, στήριξε τους παίκτες του, ενώ ζήτησε συγγνώμη επειδή δεν χρησιμοποίησε τον Ραντόνια.\n“Στεναχωρήθηκα για το αποτέλεσμα κόντρα στον ΠΑΣ. Αν είχαμε μπει με έναν φυσιολογικό τρόπο κόντρα στα Γιάννινα, δεν θα είχαμε χάσει. Προσπάθησα να βγάλω από το μυαλό των παικτών ό,τι δεν αφορά το ποδόσφαιρο. Όλοι μου λένε να βοηθήσω ψυχολογικά την ομάδα, αλλά είναι δύσκολο να τονώσεις μία ομάδα που ήταν χάλια ψυχολογικά, πριν έρθω. Μία ομάδα που την περιβάλουν αμφιβολίες, προβλήματα. Αυτοί είναι οι ποδοσφαιριστές μας και για μένα είναι οι καλύτεροι. Το καλοκαίρι θα υπάρξει μία αξιολόγηση, αλλά τώρα πρέπει να προστατέψουμε τους ποδοσφαιριστές που έχουμε”, σχολίασε αρχικά.\nΓια την εικόνα του αγώνα: “Κάναμε μία πολύ καλή δουλειά στο θέμα της στήριξης και του τρόπου που βγάζαμε την ομάδα στην επίθεση. Είχαμε ευκαιρίες και στο πρώτο και στο δεύτερο μέρος, ενώ από την άλλη πλευρά ο αντίπαλος δεν μας απείλησε”.\nΓια το ποιο γκολ από τα δύο ήταν το κλειδί για τη νίκη: “Με το δεύτερο γκολ ήρθε η ηρεμία. Στο ημίχρονο είπαμε ότι πρέπει να έχουμε στο μυαλό μας ότι το σκορ είναι 0-0. Το σημαντικό είναι να σκοράρουν οι παίκτες που έρχονται από τη δεύτερη γραμμή. Σήμερα ούτε ο Καρίμ, ούτε ο Ολιβέιρα σκόραραν, αλλά δημιούργησαν πολλούς χώρους για τους συμπαίκτες του”.\nΓια τον Νταντσενκο: “Αυτό που θέλω είναι να προσαρμοστεί στην ομάδα το συντομότερο δυνατόν. Είναι ένας παίκτης που θεωρούμε πως μπορεί να βοηθήσει. Θα του δώσουμε λίγο χρόνο, δεν μιλάει ελληνικά, αλλά ούτε αγγλικά. Πρέπει ο περίγυρος να τον βοηθήσει. Σε αυτό το σημείο θέλω να ζητήσω συγγνώμη επειδή δεν έβαλα τον Ραντόνια, αλλά είναι πολλοί οι νεαροί ποδοσφαιριστές και θεώρησα πως ένας τοπ παίκτης, όπως ο Γαλανόπουλος, μπορεί να μας βοηθήσει σε πολλές θέσεις. Ο Ραντόνια έχει το μέλλον μπροστά του και μπορεί να γίνει ένας πολύ καλός δεξιός μπακ”.\nAEKAek fcManolo jimenezofiOfi fcαεκΑΕΚ ΟΦΗΜανόλο Χιμένεθ


Κυριακή, 27 Οκτωβρίου 2019 19:05\tTennisnews Team\nO Dominic Thiem έκανε ακόμα μια ανατροπή στον τελικό του Vienna Open με τον Diego Schwartzman και κατέκτησε για 1η φορά στην καριέρα του το τουρνουά της Βιέννης και για 2η φορά φέτος τίτλο στην πατρίδα του.\nΟ Thiem επικράτησε στον τελικό του Vienna Open του Schwartzman με 3-6, 6-4, 6-3, για να αναδειχθεί πρωταθλητής για πρώτη φορά στην καριέρα του στη Βιέννη, όπου διεξάγεται το σημαντικότερο τουρνουά της Αυστρίας.\nΕκτός από το 500άρι της Βιέννης, ο Thiem είχε κερδίσει πριν 2 μήνες το 250άρι του Kitzbuhel, ως εκ τούτου κέρδισε και τα δυο αυστριακά τουρνουά της φετινής σεζόν του ATP Tour.\nΣυνολικά έφτασε τους 16 τίτλους στην καριέρα του (16-8 σε τελικούς), ενώ φέτος έχει 5 τίτλους, περισσότερους από κάθε άλλον.\nΓια 2η συνεχόμενη μέρα χρειάστηκε ανατροπή ο Thiem και για 3η συνολικά αναμέτρηση αυτή την εβδομάδα. Είχε επιστρέψει από σετ πίσω στον 2ο γύρο με αντίπαλο τον Fernando Verdasco, ενώ το ίδιο έκανε και στον χθεσινό ημιτελικό, όπου κέρδισε τον Matteo Berrettini.\nΣτον τελικό ήταν πίσω μέχρι και με 3-6, 3-4, έκανε όμως ένα καθοριστικό break στο 9ο game, για να φέρει στα μέτρα του το 2ο σετ, το οποίο έκλεισε στο σερβίς του για το 6-4.\nΣτο επόμενο σετ είχε και το momentum και έκανε νωρίς ένα break, για να βρεθεί μπροστά με 2-0. Έκανε ακόμα ένα break στο τελευταίο game, για να "κλειδώσει" τη νίκη μετά από 2 ώρες και 25 λεπτά.


Το εκλεπτυσμένο Royal Park Boutique Hotel 4 αστέρων προσφέρει άνετα δωμάτια σε επιχειρηματικό χώρο στη Βουδαπέστη. Κατασκευασμένο το 2010, το ξενοδοχείο συνδυάζει μοναδικά παραδοσιακό στιλ μαζί με τις σύγχρονες παροχές.\nΗ μικρή απόσταση από σιδηροδρομικό σταθμό σας επιτρέπει γρήγορα να φτάσετε σε Κάστρο Βούδα και Vaci Street. Το κατάλυμα απέχει 4 χλμ από το κέντρο της πόλης.\nΟι επισκέπτες θα βρουν σούπερ-μάρκετ, μαγαζιά και μπουτίκ κοντά στο ξενοδοχείο.\nΤο Royal Park Boutique Hotel διαθέτει δωμάτια εξοπλισμένα με κεντρική θέρμανση, τηλεόραση LCD ευρείας οθόνης, θυρίδα ασφαλείας για λάπτοπ, γραφείο εργασίας και τηλέφωνο διεθνών κλήσεων. Τα δωμάτια είναι εξοπλισμένα με πλυντήριο πιάτων, βραστήρα και φούρνο και έχουν ιδιωτικά μπάνια με σεσουάρ, δωρεάν προϊόντα περιποίησης και μπουρνούζια.\nΤο πρωί σερβίρεται πλούσιο πρωινό με μπουφέ. Μεγάλη ποικιλία πιάτων διεθνούς κουζίνας σερβίρεται στο λόμπι-εστιατόριο. Το ευρύχωρο μπαρ Lobby του ξενοδοχείου καλωσορίζει τους επισκέπτες με μη αλκοολούχα ποτά.\nΧρειάζεστε 5 λεπτά με τα πόδια για να φτάσετε στο σταθμό του μετρό Keleti Pályaudvar. Θα χρειαστείτε περίπου 25 λεπτά για να φτάσετε στο αεροδρόμιο Ferihegy οδικώς.\nHouse of Mazes 1.2 χλμ\nFranz Liszt Academy 1.4 χλμ\nPostal Stamp Museum (Belyegmuzeum) 1.1 χλμ\nTeam Escape 1.4 χλμ\nKeleti Railway Station 200 μ\nFiumei Road Cemetery 700 μ\nAventura Boutique Hostel Βουδαπέστη\nΞενοδοχείο Corazon De Jade ***, Tulum\nΞενοδοχείο Palazzo Alfani Al David ****, Φλωρεντία\nΔιαμέρισμα Clare Court, Λονδίνο\nΞενοδοχείο Alimara ****, Βαρκελώνη\nΞενοδοχείο Nh Sants ****, Βαρκελώνη\nΞενοδοχείο City Continental Kensington ***, Λονδίνο\nΞενοδοχείο Caravaggio ***, Φλωρεντία\nΞενοδοχείο Miramar *****, Βαρκελώνη\nΔιαμέρισμα La Casetta Gialla, Φλωρεντία\nΞενοδοχείο Moonlight ***, Ταϊπέι\nΞενοδοχείο Dacia Rrt ****, Βουκουρέστι\nΞενοδοχείο Penygelli ****, Newtown (Powys)\nΠανδοχείο Pousada Das Brumas, Brumadinho\nΣπίτι διακοπών Holiday Mauseidvag Sulesund, Korshamn\nΞενοδοχείο ξενοδοχείο νικόπολις *****, Θεσσαλονίκη\nΞενοδοχείο Njv Plaza *****, Αθήνα\nΞενοδοχείο Art Maisons Castle *****, Οία\nΞενοδοχείο Mayor Capo Di Corfu ****, Κάβος\nΞενοδοχείο Atlas Boutique ***, Καμάρι\nΞενοδοχείο Agapi Beach ****, Αμουδάρα\nΞενοδοχείο Dream Island ***, Santorini Island\nΞενοδοχείο Chris **, Αθήνα


Η βία είναι αντιπολιτική – ZoomNews\nPosted on 09/11/2015 by zoomnews.gr in Γνώμες | 0 Comments\nΜετά τις διπλές εκλογές του 2012 και από τον Σεπτέμβριο που ακολούθησε τις εκλογές του Ιουνίου ήδη ο κ. Τσίπρας ανήγγειλε στους δρόμους και στις πλατείες ότι «αυτή η κυβέρνηση θα πέσει στους δρόμους». Κατά τους μήνες και τα χρόνια που ακολούθησαν ως και τις εκλογές του 2015 ο καταγγελτικός και βίαιος λόγος του ΣΥΡΙΖΑ έφτασε στον παροξυσμό του.\nΠάντα, ιδιαίτερα όμως μέσα σε συνθήκες κρίσης, ο βίαιος λόγος προαναγγέλλει τη βίαιη πράξη. Διαμορφώνει μια πολιτική ατμόσφαιρα εντός της οποίας εκτυλίσσεται η πολιτική σύγκρουση. Σε μια τέτοια ατμόσφαιρα υποχωρούν οι αναστολές για τη βίαιη πράξη. Σε μια τέτοια ατμόσφαιρα το πολιτικό επιχείρημα δεν ακούγεται και ο θεμελιωμένος, νηφάλιος και δημοκρατικός λόγος μοιάζει να μην έχει καμία τύχη, αφού ο θόρυβος της ψευδοαγανακτισμένης συνείδησης τον εμποδίζει να ακουστεί.\nΗ ήττα της πολιτικής συνοδεύεται από την επικράτηση της λήθης. Ετσι ξεχνάμε ότι μέσα στον παροξυσμό του καταγγελτικού λόγου όλα τα επίθετα κατά του πολιτικού αντιπάλου χρησιμοποιήθηκαν, όλες οι πολιτικές ύβρεις επιστρατεύθηκαν και κάθε εκδοχή συκοφαντίας έγινε μέρος του πολιτικού οπλοστασίου. Ο αντίπαλος, τοποθετημένος στη θέση του εχθρού, όχι μόνο δεν έχει λόγο, αλλά δεν έχει και λόγο ύπαρξης. Ετσι, πολύ εύκολα τόσο η γλώσσα όσο και το χέρι χτυπούν. Είναι αυτονόητο ότι το χέρι πρέπει δημοκρατικά να «κοπεί». Ενα χέρι που βρίσκεται ασφαλώς εκτός δημοκρατικού πλαισίου.\nΗ ιστορία κραυγάζει. Και τα γεγονότα μιλάνε με δυνατή φωνή. Η καθυστερημένη κοινωνία, όμως, οδηγούμενη από το πρωτόγνωρο ένστικτο θανάτου, τον φθόνο, αρνείται να ακούσει τη δυνατή φωνή τους. Και μερίδα της συμπράττει στην παραγωγή των ερειπίων. Εκεί που ήδη έχει στήσει τον θρόνο της καγχάζοντας η ψευδής συνείδηση. Πολλοί κυκλοφορούν ανάμεσά μας φορώντας το σκοτεινό προσωπείο της.\nΚάνοντας βήματα προς την κατεύθυνση του αυτοπροσδιορισμού και της ελευθερίας του στη διαδρομή του ο άνθρωπος ανακάλυπτε την πολιτική και στον βαθμό που το πετύχαινε άφηνε πίσω του και αποδυνάμωνε σταθερά τη βία ως συντελεστή των κοινωνικών πραγμάτων.\nΣτην Ελλάδα του 2015 κάθε πράξη βίας αποτελεί το πρόσωπο της παρακμής της. Υπερασπιζόμενοι το δημοκρατικό πλαίσιο συνύπαρξης έχουμε χρέος να αποκρούουμε διαρκώς με έναν αγώνα ανειρήνευτο και τον βίαιο λόγο και τη βίαιη πράξη. Καμία λήθη, καμία αφέλεια, καμία σιωπή.\nΗ αβάσταχτη ελαφρότητα της εκλογολογίας


Φόβοι για απαγωγή ανηλίκου από άγνωστο (video) | Newsbomb Cyprus\n01 Δεκεμβρίου 2015 14:39\nΑνανεώθηκε01 Δεκεμβρίου 2015 14:41\nΦόβοι για απαγωγή ανηλίκου από άγνωστο (video)\nΣυναγερμός στα περίχωρα της Λευκωσίας - Δεν προχώρησε η υπόθεση με καταγγελία στην Αστυνομία.\nΣε πανικό βρίσκεται εδώ και λίγη ώρα η κοινότητα Λυμπιών μετά από καταγγελία για την παρουσία αγνώστου ο οποίος επιχείρησε να απαγάγει ανήλικο με το αυτοκίνητό του.\nΤο περιστατικό, σύμφωνα με την καταγγελία, σημειώθηκε όταν το 10χρονο παιδί περπατούσε σε δρόμο της περιοχής και αυτοκίνητο σταμάτησε δίπλα του. Ο οδηγός επέμενε να το μεταφέρει με αυτό, αλλά το παιδί ήταν σωστά δασκαλεμένο από τους γονείς και αρνήθηκε να μπει στο αυτοκίνητο αν και ο άγνωστος οδηγός επέμεινε 2-3 φορές με την πρόσκλησή του. Απομακρύνθηκε και ανέφερε το περιστατικό στους γονείς του.\nΟι γονείς ενημέρωσαν την κοινοτική αστυνομία του παρατηρητή της γειτονιάς. Οι γονείς κατήγγειλαν ότι ο 10χρονος γιος τους ενοχλήθηκε από άγνωστο οδηγό, με ανοιχτόχρωμα χαρακτηριστικά, κατά πάσα πιθανότητα αλλοδαπό, ο οποίος επέβαινε σε κόκκινο αυτοκίνητο.\nΗ αστυνομία ενημέρωσε τον Κοινοτάρχη Λυμπιών, Μιχάλη Γεωργίου, για να είναι η περιοχή σε επιφυλακή. Η κοινοτική αρχή ενημέρωσε με μήνυμα σε κινητά τηλέφωνα θέτοντας εις γνώση τους το περιστατικό.\n«Γνωρίζοντας την οικογένεια του παιδιού, αποκλείω το γεγονός να είναι ψευδής η μαρτυρία. Αλλά και ψεύτικη να είναι η πληροφορία, το μήνυμα καλό θα κάνει και όχι κακό», σχολίασε ο πρόεδρος της Κοινότητας.\nΕκπρόσωπος της Αστυνομίας κάλεσε τους γονείς να προχωρήσουν με επίσημη καταγγελία στον κοντινότερο αστυνομικό σταθμό προκειμένου να μπορέσει να προχωρήσει η αρχή με τη διερεύνηση της υπόθεσης. Σχολίασε ακόμα ότι το ζήτημα είναι πολύ σοβαρό και χρήζει προσεκτικού χειρισμού τόσο από την τοπική αρχή όσο και από την ίδια την οικογένεια του ανήλικου.\nΤο βίντεο με τις δηλώσεις του Κοινοτάρχη:\nΠροσοχή νέα απάτη ηλεκτρονικής μορφής!\nΣε σκουπιδότοπο μετέτρεψαν το εκκλησάκι στο Δάλι (photo)\nΣχολικές γιορτές αδειάζουν τις τσέπες


DAX 12.032,59 +3,85%\nCAC 4.863,88 +2,12%\nΓΕΝΙΚΟΣ ΔΕΙΚΤΗΣ: 14:28 666,14 +1,18 +7,79 Τζίρος: 43,14 εκ€\nΤρίτη, 31-Μαρ-2020 00:03\nΠρώτον: Δικτάτορες και οι δύο. Και, ναι μεν, ο Ερντογάν εξελέγη με δημοκρατικές διαδικασίες, στη μακρά όμως πορεία που παραμένει στην εξουσία κατέληξε να κυβερνά ως δικτάτορας. Όσο για τον Μουσολίνι, εκείνος κατέλαβε την εξουσία με την "πορεία προς τη Ρώμη" το 1922, ίδρυσε το γνωστό φασιστικό καθεστώς και κυβέρνησε ως στυγνός δικτάτορας.\nΔεύτερον: Αμφότεροι παραμένουν ή παρέμειναν στην εξουσία μεγάλο χρονικό διάστημα. Ο Μουσολίνι επί 23 χρόνια, ο δε Ερντογάν έκλεισε ήδη 17 χρόνια ως Πρωθυπουργός και Πρόεδρος της Δημοκρατίας και ποιός ξέρει πόσο θα μείνει ακόμα.\nΤρίτον: Όνειρο αμφοτέρων να επανιδρύσουν τις αυτοκρατορίες του παρελθόντος, τη Ρωμαϊκή ο πρώτος και την Οθωμανική ο δεύτερος. Ανιστόρητοι, αγνόησαν το γεγονός ότι όλες οι αυτοκρατορίες του παρελθόντος πέρασαν νομοτελειακά από την ακμή στην παρακμή για να καταλήξουν στη διάλυση. Καμία δε δεν επανιδρύθηκε. Ο Μουσολίνι ξεκίνησε από την Αφρική όπου είχε ήδη τρεις αποικίες: τη Λιβύη, την Ερυθραία και τη Σομαλία. Το 1935 εισέβαλε και κατέλαβε και την Αιθιοπία. Η αμετροέπεια που τον χαρακτήριζε τον οδήγησε στο σημείο να διακηρύττει ότι ολόκληρη η Μεσόγειος είναι δική του θάλασσα (mare nostrum). Το 1939 κατέλαβε την Αλβανία με σκοπό να καταλάβει και την Ελλάδα και να προχωρήσει και προς άλλες βαλκανικές χώρες. Όμως, στην Ελλάδα υπέστη ταπεινωτική ήττα και αυτό αποτέλεσε την αρχή του τέλους των αυτοκρατορικών ονείρων του. Η τελική κατάληξη του Μουσολίνι ήταν να χάσει όλες τις αποικίες στην Αφρική και τα Δωδεκάνησα στην Ελλάδα. Ο ίδιος τουφεκίστηκε από τους ίδιους τους Ιταλούς. Το πτώμα του το είδαμε οι παλαιοί να κρέμεται ανάποδα στα κινηματογραφικά επίκαιρα της εποχής. Ο Ερντογάν, εκτός από τις φραστικές του αναφορές στο όνειρο, πάτησε πόδι στη Συρία, έστειλε στρατό στη Λιβύη, συνεχίζει να αποστέλλει πολεμικό υλικό παρά τη σχετική συμφωνία, μιλάει για "γαλάζιες πατρίδες" και σχεδιάζει χάρτες που περικλείουν εδάφη της πρώην Οθωμανικής Αυτοκρατορίας. Δεν γνωρίζουμε ως πού θα τον τραβήξει η ματαιοδοξία του και ποια τελικά θα είναι η τύχη της χώρας του και του ιδίου. Οι εξελίξεις θα το δείξουν. Προσωπικά, δεν προβλέπω για τον ίδιο αίσιο τέλος.\nΤέταρτον: Αμφότεροι διακατέχονται ή διακατέχονταν από το "Σύνδρομο της Ύβρεως". Τον όρο αυτό εισήγαγε ο Sir David Owen, Άγγλος Νευρολόγος με μακρά και επιτυχή πολιτική θητεία. "Ύβρις" στην αρχαία τραγωδία σημαίνει αλαζονική συμπεριφορά η οποία οδηγεί σε υπέρβαση του ηθικού και του θεϊκού νόμου και επιφέρει την ανάλογη τιμωρία του. Διακατεχόμενοι λοιπόν από το εν λόγω σύνδρομο, οι δύο δικτάτορες εμφανίζουν ή εμφάνιζαν συμπεριφορά που απορρέει από τη μέθη της εξουσίας, μεγάλη οίηση, αλαζονεία, αυθάδεια και περιφρόνηση προς τους άλλους. Οι παλαιότεροι θυμούνται την εμφάνιση του Μουσολίνι στo "Παλάτσιο Βενέτσια" να εξαπολύει μύδρους προς πάσαν κατεύθυνση με το χαρακτηριστικό "μουσολίνιο" ύφος του. Με παρόμοιο ύφος και ο Ερντογάν εξαπολύει τους μύδρους του με κατεύθυνση, κατά προτίμηση, την Ελλάδα και τους Έλληνες. Και αυτό δεν είναι τυχαίο. Απλούστατα, ο Ερντογάν εκφράζει τη γενικότερη τουρκική πολιτική αντίληψη για την Ελλάδα και τους Έλληνες που έχει διαχρονικά διαμορφωθεί επειδή:\n- οι Έλληνες είναι εκείνοι που ξεκίνησαν τη διάλυση της Οθωμανικής Αυτοκρατορίας με την Επανάσταση του 1821.\n- οι Έλληνες απείλησαν ακόμα και την καρδιά της Τουρκίας προελαύνοντας μέχρι την Άγκυρα.\n- οι Έλληνες, ενώ ήταν νικημένοι μετά τη μικρασιατική εκστρατεία, κατάφεραν, χάρις στην ευφυΐα τους και στη διπλωματική τους ικανότητα, να εξασφαλίσουν την κυριαρχία στο Αιγαίο με τη Συνθήκη της Λοζάνης. Η συνθήκη αυτή έχει γίνει καρφί στο μάτι των Τούρκων και γι’ αυτό προσπαθούν να την αλλάξουν και την παραβιάζουν κάθε μέρα. Αυτή η αντίληψη έχει τόσο βαθιά ριζώσει που πολύ δύσκολα θα ξεπερασθεί για να αλλάξει και την πολιτική συμπεριφορά των Τούρκων. Τις τελευταίες δεκαετίες έχει ενισχυθεί επικίνδυνα αφότου οι Τούρκοι μυρίστηκαν τον ενεργειακό πλούτο που υπάρχει κάτω από τις ελληνικές θάλασσες. Κατά συνέπεια, η τουρκική απειλή για τη χώρα μας είναι και θα είναι πραγματική και διαρκής. Διαρκής επομένως θα πρέπει να είναι και η ετοιμότητά μας για την αντιμετώπισή της. Και μην ξεχνάμε ότι η Τουρκία έχει θεσμοθετήσει την "απειλή πολέμου" (casus belli) στην περίπτωση που η Ελλάδα, ασκούσα νόμιμο δικαίωμά της, επεκτείνει τα χωρικά της σύνορα κατά έξι μίλια. Μπροστά σε τέτοιες απειλές, οι πολιτικές ηγεσίες της χώρας όλων των αποχρώσεων πρέπει να συνειδητοποιήσουν τον κίνδυνο και να ευαισθητοποιήσουν τον ελληνικό λαό ώστε:\n- να εξασφαλισθεί η απαραίτητη εθνική ομοψυχία\n- να δεχτεί αγόγγυστα ο ελληνικός λαός το οικονομικό βάρος για τη διατήρηση και την ενίσχυση της αποτρεπτικής αμυντικής ισχύος των ενόπλων δυνάμεων.\n- Παράλληλα, η Κυβέρνηση θα πρέπει να αξιοποιήσει τις υπάρχουσες και να δημιουργήσει νέες ισχυρές συμμαχίες. Είμαστε βέβαια μέλος του ΝΑΤΟ αλλά και η Τουρκία επίσης. Συνεπώς, όπως πάντα, αυτό που αναμένουμε σε περίπτωση σύγκρουσης είναι εκ μέρους του μία στάση Ποντίου Πιλάτου. Είμαστε, όμως, ευτυχώς, μέλος της Ευρωπαϊκής Ένωσης και ιδιαίτερα της Ευρωζώνης. Το τμήμα 2 της Συνθήκης της Λισσαβόνας της ΕΕ, που ισχύει από 1.12.2009, περιλαμβάνει "Διατάξεις σχετικά με την Κοινή Πολιτική Ασφάλειας και Άμυνας". Ιδιαίτερα, το άρθρο 42 παρ.7 του Τμήματος αυτού αναφέρει: "Σε περίπτωση κατά την οποία κράτος μέλος δεχθεί ένοπλη επίθεση στο έδαφός του, τα άλλα κράτη μέλη οφείλουν να του παράσχουν βοήθεια και συνδρομή με όλα τα μέσα που έχουν στη διάθεσή τους." Δεν υπάρχει όμως ευρωπαϊκός στρατός έτοιμος να αντιμετωπίσει άμεσα μία ένοπλη επίθεση και ώσπου να αποφασίσουν τα κράτη μέλη πώς θα αντιδράσουν, θα έχουν εν τω μεταξύ δημιουργηθεί τετελεσμένα. Και μην ξεχνάμε ότι, μεταξύ των 27 μελών της ΕΕ, υπάρχουν μερικά επίορκα που αθετούν συστηματικά την υποχρέωσή τους περί αλληλεγγύης. Ωστόσο, υπάρχουν άλλες διατάξεις στη Συνθήκη της Λισσαβόνας οι οποίες παρέχουν τη δυνατότητα σε κράτη μέλη που αντιμετωπίζουν κοινούς κινδύνους ή έχουν τις ίδιες αντιλήψεις περί ασφάλειας και άμυνας στο πλαίσιο της ΕΕ, να συμπήξουν ένα είδος συμμαχίας. Μίας συμμαχίας που μπορεί να αποτελέσει μία ισχυρότατη αποτρεπτική- αμυντική δύναμη. Πιστεύω πως η Κυβέρνηση ενεργεί προς αυτή την κατεύθυνση.\n* Ο κ. Άγγελος Ζαχαρόπουλος είναι Επίτιμος Διευθυντής της Ευρωπαϊκής Επιτροπής, πρ. Γενικός Διευθυντής του Υπουργείου Γεωργίας\nΟι εξελίξεις θα είναι εκρηκτικές… (126)\nO Τραμπ απειλεί με ανάπτυξη "χιλιάδων βαριά οπλισμένων στρατιωτών" στην Ουάσινγκτον (13)\nΑγγ. Συρίγος: Να είμαστε έτοιμοι για πολλαπλή πρόκληση της Τουρκίας τον Ιούλιο (5)


Ο βίος και η προδοσία του Αλέξη Κουκούλα – Real Politics\nHome»Politics»Ο βίος και η προδοσία του Αλέξη Κουκούλα\n25 Φεβρουαρίου 2018 5 Mins Read\nΓιατί άραγε τα ξένα Αφεντικά του Τσίπρα σπεύδουν και τον ξεμπροστιάζουν, τον εξευτελίζουν και τον ξεκουκουλώνουν πάνω που κοντεύει να τελειώσει μυστικά κάθε βρώμικη δουλειά που του έχουν αναθέσει;\nΕνώ, π.χ., υποτίθεται ότι διαπραγματεύεται με τα Σκόπια, η κυρία Μέρκελ επιλέγει να υποδεχθεί επιδεικτικά και με όλες τις τιμές τον Ζάεφ, αποκαλώντας τον «Μακεδόνα πρωθυπουργό», έτσι για να δείξει ότι η ιστορία έχει λήξει.\nΟτι το Μαξίμου έχει προσυμφωνήσει, ότι δεν έθεσε ποτέ ουσιαστικά τα «αλυτρωτικά» του σκοπιανού συντάγματος και ότι ο Κοτζιάς παριστάνει πως δίνει σκληρές μάχες με τον καθρέφτη του.\nΑρα ο Τσίπρας παρέδωσε το Ονομα μυστικά.\nΤην προδοσία την έκανε προσωπικά ο Αλέξης ο Κουκούλας.\nΚι όμως, τον άδειασαν. Εχει και συνέχεια!\nΤο μυθιστόρημα της κυβέρνησης περί δήθεν άνετης και χαλαρής εξόδου στις διεθνείς αγορές το ξεκουκούλωσαν πρώτοι… ΟΛΟΙ οι Ευρωπαίοι αξιωματούχοι, νυν και πρώην, με ομοβροντία δηλώσεων, λέγοντας ότι αν τελικά επιτευχθεί, θα είναι… με «Πι» και σωληνάκια, ήτοι με πιστοληπτική γραμμή.\nΑποκορύφωμα του ξεμπροστιάσματος είναι οι «φάπες» Ντράγκι στον Τσακαλώτο μπροστά σε πανευρωπαϊκό ακροατήριο.\nΔεύτερο άδειασμα για τον Αλέξη τον Κουκούλα. Μισό, γιατί έχει και τρίτο.\nΜετά την ντροπιαστική διπλωματική και όχι μόνο ήττα στο ζήτημα των Ιμίων, όπου ο ΣΥΡΙΖΑ έχει ήδη προβεί σε πράξη Εσχάτης Προδοσίας παραχωρώντας σιωπηρά ελληνικό έδαφος, ποια ήταν η… αποστομωτική βοήθεια της Ε.Ε.; Να πει ότι το σκάφος του ελληνικού λιμενικού που πήγαν να βυθίσουν οι Τούρκοι… ήταν πληρωμένο από χρήματα των Ευρωπαίων φορολογουμένων!\nΝαι… Seriously!!! Και κλάααμα ο Ερντογάν!!!\nΜόνο που δεν είπε «άστε, μην ξοδεύεστε, το πληρώνω εγώ για να το κάψω σαν την Αρμάτα των Σπετσών»!\nΜα είναι αυτό… κοινοτική συμπαράσταση; Ενώ ο Αλέξης ο Κουκούλας τούς τα ’χει κάνει όλα τα χατίρια, για να βάλουν εντός Ε.Ε. και Σκοπιανούς και Αλβανούς, το μόνο που έχουν να πουν είναι… μη βυθίζετε τα ελληνικά λιμενικά γιατί τα έχει πληρώσει ο έχων ΑΦΜ στη Βεστφαλία-Ρηνανία, Ολλανδία κ.λπ.;\nΜετά τις… αμείλικτες προειδοποιήσεις του κ. Τουσκ εκ Βρυξελλών προς την Άγκυρα οι γείτονες άμεσα δέσμευσαν και άλλες περιοχές από Κύπρο μέχρι και Κρήτη.\nΓια τρίτη φορά, λοιπόν, ξεμπρόστιασμα του Αλέξη του Κουκούλα απ’ τους εργοδότες του.\nΜα γιατί όμως να τον διασύρουν κι από πάνω; Πιθανότατα επειδή έχει ήδη προσφέρει ό,τι ήταν να δώσει και μετράει πλέον μήνες ως την ημερομηνία της κατάληξής του.\nΠου πάει να πει, μεταξύ Αλβανοσκοπιανών και συριζοσυμμοριτών, τώρα για τους Ευρωπαίους μετράνε οι πρώτοι.\nΜεταξύ του Τούρκου Σουλτάνου και του Ελληνα γιουσουφο-ραγιά, προφανώς προέχει ο Ερντογάν.\nΘα πεις, οι Τσιπραίοι δεν είναι ικανοί να υπερασπίσουν την Ψέριμο και θα τους υπολογίσει κανείς για την Κύπρο;\nΟχι, βέβαια, πλην όμως όλα αυτά είναι ενδεικτικά.\nΤον εξέθεσαν για άλλη μία φορά τον Αλέξη, τον Κουκούλα, τη διπλωματική δύναμη των Βαλκανίων, τη διεθνή παιχτούρα, όπως τον διαφήμιζαν οι γνωστοί άγνωστοι κύκλοι του Μαξίμου, και τον άφησαν να περιφέρεται χειρότερα και από τον Φερεντίνο στο Καρναβάλι της Καλαμάτας.\nΠαρεξηγήθηκαν, περιέργως πώς, οι Συριζαίοι, επειδή τους χαρακτήρισαν «συμμορίτες», και άρχισαν να φωνάζουν ότι γυρίζουν τη χώρα 70 χρόνια πίσω, στην εποχή των κομμουνιστοσυμμοριτών.\nΜα πού την είδαν τη σύγκριση;\nΣε αντίθεση με τις αγριότητες, τις σφαγές και τις ομηρίες των Δεκεμβριανών, οι νέοι συριζο-συμμορίτες πράττουν όσα παράνομα μηχανεύονται από θέση προσωρινής ισχύος, χρησιμοποιώντας τους κρατικούς μηχανισμούς και χωρίς να διατρέχουν οι ίδιοι κανέναν κίνδυνο – τουλάχιστον σήμερα. Αύριο βλέπουμε…\nΑσχημονούν, όπως ο τραγικός Πολάκης, εναντίον ενός αξιοπρεπούς ανθρώπου που έκανε το λάθος να δεχτεί να γίνει υπηρεσιακός πρωθυπουργός της Ελλάδας.\nΕνώ η υπόθεση συγκάλυψης μέχρι και φονικού, ήτοι του θανάτου της 4χρονης Μελίνας στα χέρια της εξαδέλφης Πολάκη και… κλεπτομανούς αναισθησιολόγου… (που είχε αποκαλύψει το «Θέμα»), είναι χαμένη κάπου στα αρχεία.\nΚαι αυτό με τις ευλογίες του Αλέξη του Κουκούλα.\nΗτοι, οι κουκουλοφόροι του ΣΥΡΙΖΑ, που είναι ικανοί μέχρι και για έγκλημα, δεν περιορίζονται στους «Ρουβίκωνες»!\nΜην πω ότι οι τελευταίοι είναι συγκριτικά πιο ειλικρινείς.\nΧωρίς την κουκούλα πια, αφού του την έβγαλαν ξαφνικά, και διεθνώς και στην Ελλάδα, αντικρίζουμε το αληθινό πρόσωπο του Αλέξη Τσίπρα.\nΜε μια απροσδόκητη για κάποιους αποκάλυψη: Δεν είναι ο Τσίπρας που κρυβόταν πίσω από οποιαδήποτε κουκούλα, όπως εκ πρώτης όψεως φαινόταν.\nΑντίθετα, ο Τσίπρας αυτός καθαυτός από μόνος του είναι ο ίδιος ένα απλό προσωπείο.\nΚαι αν το αφαιρέσεις, έτσι όπως τώρα καταρρέει και μαδάει, μόλις φύγει η επίπλαστη ανθρώπινη μάσκα που φέρει, με τα φτιασίδια και τα στολίδια της εξουσίας, μένει από μέσα μόνο… μια ΑΔΕΙΑ ΚΟΥΚΟΥΛΑ!\nΗτοι δεν είναι η κουκούλα που μας έκρυβε τον Τσίπρα, αλλά ο Τσίπρας, που στην πραγματικότητα κρύβει μέσα του μια ΣΚΕΤΗ ΜΑΥΡΗ ΚΟΥΚΟΥΛΑ και τίποτ’ άλλο.\nΧωρίς ψυχή, χωρίς περιεχόμενο, χωρίς συναίσθημα – με ό,τι αυτό συμβολίζει.\nΗ άδεια κουκούλα κάθε συμμορίτη, οιουδήποτε προδότη και όποιου κρυπτόμενου δειλού πολιτικού εγκληματία, που για λογαριασμό ξένων προδίδει τη χώρα του και τους συμπατριώτες του, οπουδήποτε για οτιδήποτε!\nΗταν άνθρωπος με κουκούλα, τώρα χάθηκε κάθε ανθρώπινη υπόσταση και έμεινε απλώς μια άδεια κουκούλα.\nΑυτός ήταν, λοιπόν, ο βίος και η πολιτεία του Αλέξη του Κουκούλα.\nΛέμε «ήταν» καθότι, για όποιους δεν το κατάλαβαν, ήδη έσκαψε για πάρτη του έναν λάκκο μεγαλύτερο και από τη Μακεδονία που ξεπούλησε.


Αυτή είναι η νέα σύνθεση της ΕΟΚ! - maksports.gr\nΑυτή είναι η νέα σύνθεση της ΕΟΚ!\nΣυγκροτήθηκε σε σώμα η νέα διοίκηση της ΕΟΚ.\nΟ Βαγγέλης Λιόλιος τοποθέτησε σε νέες θέσεις τους εκλεγμένους συμβούλους του Διοικητικού Συμβουλίου ενώ έδωσε το μήνυμα ενότητας με την τοποθέτηση του Ευθύμη Ρεντζιά από την παράταξη του Παναγιώτη Φασούλα και του ανεξάρτητου Τάσου Δελημπαλταδάκη.\nΥπεύθυνος Εθνικών ομάδων όπως αναμενόταν αναλαμβάνει ο Δήμος Ντικούδης ενώ η Άννυ Κωνσταντινίδου και ο Χρήστος Βασιλειάδης αναλαμβάνουν τον τομέα του γυναικείου μπάσκετ.\nΔιαδικτυακό παρών έδωσε ο Φάνης, ο οποίος στον χαιρετισμό του τόνισε την επιθυμία του σύντομα να υπάρξει η δια ζώσης λεπτομερής επαφή του με τον πρόεδρο για να συζητηθεί κάθε πιθανός τρόπος δραστηριοποίησής του στο ελληνικό μπάσκετ.\nΣυζήτηση του Βαγγέλη Λιόλιου με σωματεία και μάνατζερ


264. Φιλοσοφία: Φεγγάρι και θάνατος: Αβορίγινες - Vigla\n264. Φιλοσοφία: Φεγγάρι και θάνατος: Αβορίγινες\n1. Ο Bahloo, το φεγγάρι, κοίταξε κάτω, καθώς το φως του έπεφτε λαμπερό πάνω στη γη, να δει αν κουνιόταν τίποτα.\nΌταν οι γήινοι κοιμόντουσαν, ήταν η ώρα που ο Μπαχλού διάλεγε να παίξει με τα τρία του σκυλιά. Έτσι τα έλεγε ο ίδιος, μα οι γήινοι τα λέγαν φίδια – η θανατερή οχιά, ο μαύρος όφις και το τίγρινο φίδι.\nΚαθώς κοιτούσε, λοιπόν, με τα τρία σκυλιά πλάι, είδε μια δωδεκάδα Ντάεν μαύρους να διασχίζουν ένα ρυάκι. Τους φώναξε, “Σταματήστε να πάρετε και τα σκυλιά μου απέναντι”.\nΜα οι Ντάεν, που αγαπούσαν τον Μπαχλού, δεν ήθελαν τα σκυλιά του διότι, όποτε τα άφηνε να παίξουν στη γη, αυτά δάγκωναν όχι μόνο τα ντόπια σκυλιά μα και τους κυρίους τους και τους σκότωναν επειδή είχαν δηλητήριο. Γι’ αυτό είπαν, “Όχι, Μπαχλού! Φοβόμαστε. Τα σκυλιά σου θα μας δαγκώσουν. Δεν είναι σαν τα δικά μας που, κι αν δαγκώσουν, δεν σκοτώνουν”.\nΟ Μπαχλού είπε: “Αν κάνετε αυτό που σας ζητώ, άμα πεθάνετε θα ζωντανέψετε πάλι. Δεν θα μείνετε πεθαμένοι εκεί που σας έθαψαν.” Πήρε ένα κομμάτι φλοιού και το έριξε στο νερό λέγοντας: “ Όπως βλέπετε, ανεβαίνει ξανά στην επιφάνεια κι επιπλέει. Το ίδιο θα συμβεί και σε σας, αν κάνετε ό,τι σας λέω. Πρώτα θα χαθείτε με τον θάνατο, μετά θα επανέλθετε. Αν όμως δεν πάρετε τα σκυλιά μου απέναντι, ανόητοι Ντάεν, θα πεθάνετε με αυτόν τον τρόπο.” Είπε κι έριξε μια πέτρα στο νερό που βυθίστηκε κι έμεινε στον πάτο. “Σαν την πέτρα, δεν θα ανεβείτε ξανά στη ζωή, ανόητοι!”\nΜα οι μαύροι είπαν, “Δεν θα το κάνουμε, Μπαχλού! Φοβόμαστε πολύ τα σκυλιά σου”.\n“Θα κατέβω και θα τα μεταφέρω εγώ να σας δείξω πως είναι ασφαλή και ακίνδυνα”, είπε το Φεγγάρι. Κατέβηκε με το μαύρο φίδι γύρω από το ένα μπράτσο, το τίγρινο γύρω από το άλλο και τη θανατερή οχιά στον ώμο και πέρασε απέναντι. Όταν πέρασε, έριξε μια μεγάλη πέτρα στο νερό λέγοντας : “Αχ δειλοί Ντάεν, αφού δεν κάνατε αυτό που σας ζήτησα εγώ, ο Μπαχλού, χάσατε για πάντα την ευκαιρία να αναστηθείτε μετά τον θάνατο. Θα μείνετε πεθαμένοι εκεί που σας βάζουν, σαν την πέτρα στον πάτο. Θα γίνετε κι εσείς σαν την πέτρα γη! Αν όμως κάνατε ό,τι σας είπα, θα πεθαίνατε συχνά όπως εγώ και θα επιστρέφατε στη ζωή όπως εγώ. Τώρα όμως θα μείνετε μαύροι όσο ζείτε και κόκαλα μόνο σαν πεθάνετε!”\nΟ Μπαχλού έμοιαζε πολύ θυμωμένος και τα φίδια του σφύριζαν τόσο άγρια που οι μαύροι με χαρά τον είδαν να εξαφανίζεται πίσω από τα δέντρα. Τώρα ένιωθαν μίσος για τα σκυλιά του και είπαν: “Αν τα βρίσκαμε μακριά απ’ τον Μπαχλού, θα τα σκοτώναμε”. Γι’ αυτό, μετά, όποτε έβρισκαν φίδια μόνα τους, τα σκότωναν. Μα ο Μπαχλού έστελνε άλλα λέγοντας: “Για όσο υπάρχουν μαύροι θα υπάρχουν φίδια να τους υπενθυμίζουν πως δεν έκαναν αυτό που τους ζήτησα”.\n2. Είναι μια πολύ ενδιαφέρουσα ιστορία στη μυθολογία των Kamilaroi της νοτιοανατολικής Αυστραλίας (Νew South Wales).\nΈνας άλλος μύθος λέει πως η Yhi, η θεά φωτεινότητα του ήλιου, ερωτεύτηκε τον Μπαχλού, μα ο Φεγγαράνθρωπος την αρνήθηκε. Τότε ο ήλιος άρχισε να κυνηγά το φεγγάρι στον ουρανό. Η θεά προειδοποίησε τα πνεύματα που στήριζαν τον ουρανό πως, αν άφηναν τον Μπαχλού να καταφύγει στη γη, θα βύθιζε τον κόσμο σε σκοτάδι. Έτσι, τον κυνηγά μέρα-νύχτα στον ουρανό. Και ο μύθος αυτός εξηγεί την εμφάνιση και κίνηση των δυο φωτεινών σωμάτων, μα δεν λέει περισσότερα για την κοσμογονική δύναμη του Μπαχλού και τη σχέση του με τον θάνατο και την ανάσταση.\nΥπάρχει ακόμα μια ιστοριούλα που έχει το φεγγάρι να κατεβαίνει στη γη και να πέφτει σε ένα ποτάμι. Δυο κορίτσια που κάθονταν στην όχθη τον είδαν να κατεβαίνει και τον πήραν μαζί τους στο κανό τους. Μα επειδή εκείνος ήταν πολύ μεγάλος και βαρύς, το κανό ανατράπηκε κι ο Φεγγαράνθρωπος βυθίστηκε βαθιά και χάθηκε το φως του. Τα κορίτσια γέλασαν με το πάθημά του κι έτρεξαν σπίτι. Από τότε, ο Μπαχλού για ένα διάστημα νιώθει γενναίος και βγαίνει λαμπερός στον ουρανό, μα μετά θυμάται το γέλιο των κοριτσιών και μικραίνοντας κρύβεται.\n3. Ούτε ο δεύτερος μύθος εδώ εξηγεί πολλά για το φεγγάρι πέρα από το φαινόμενο της φέξης και της χάσης του μέσα στον μήνα.\nΥπάρχουν μερικοί μύθοι ακόμα (ιδίως στη φυλή των Nyangar, στη νότια Αυστραλία) που σχετίζονται με το φεγγάρι και πουλιά της νύχτας, με κακά πνεύματα και τον θάνατο.\nΤο ερώτημα παραμένει: πώς σχετίζεται το φεγγάρι με τον θάνατο; πώς έχει τη δύναμη να δίνει ανάσταση;\nΜα έγραψα αρκετά για σήμερα. Θα επανέλθω.\nPrevious article Καλή η Ελλάδα, αλλά καλλίστη η Τουρκία\nNext article Άξεστος οδικός άξων


HOTEL ELITON & SPA (τα Λουτρά Λουτρακίου, Ελλάδα) - Κριτικές και σύγκριση τιμών - Tripadvisor\nΞενοδοχεία κοντά σε: Pozar Baths\nHotel Eliton & Spa, τα Λουτρά Λουτρακίου - Κριτικές\nΝο 1 από 7 ξενοδοχεία: τα Λουτρά Λουτρακίου\nLoutra Pozar, τα Λουτρά Λουτρακίου 584 00 Ελλάδα\n#1 από 7 (τα Λουτρά Λουτρακίου)\nPhilippos Airport76 χλμΔείτε όλες τις πτήσεις\nMakedonia Airport100 χλμΔείτε όλες τις πτήσεις\nΕνοικιάσεις αυτοκινήτωντα Λουτρά Λουτρακίου: Δείτε όλα τα ενοικιαζόμενα αυτοκίνητα\n2.7 χλμΘερμές Πηγές και Θερμοπίδακες\nRanch Manippos Pozar\n4.6 χλμΠεριηγήσεις Ιππασίας\n108κριτικές0ερωτήσεις και απαντήσεις13συμβουλές για τα δωμάτια\nΟ/Η Vendeta V έγραψε μια κριτική Φεβ 2022\nΠολύ καλή εμπειρία σουίτας.Το σπα δεν δεχόταν δυο άτομα ταυτόχρονα για μασάζ\nΉμασταν στην σουίτα Είχε τα πάντα Ήταν πολύ άνετη ,μαλακά χάλια ,υδρομασάζ για δυο άτομα ,πολύ άνετο κρεβάτι ,χώρο στο κουζινάκι και αποθηκευτικό χώρο γενικά για τα πράγματα μας.Πολλές πετσέτες ,ωραίο μπαλκόνι ΑΛΛΑ δεν λειτουργούσε το κλιματιστικό για κάποιο λόγο το οποίο ήταν ένα μείον .Και στο σπα δεν μπορούσαμε να κάνουμε μασάζ ταυτόχρονα δυο άτομα ! Αλλά όλα τα αλλά συμπεριλαμβανομένου και του πρωινού ήταν πολύ καλα !\nΟ/Η giwrgos zafeiropoulos έγραψε μια κριτική Ιαν 2022\nΕξαιρετικό περιβάλλον ,όμορφοι και καθαροί χώροι,η εξυπηρέτηση ήταν άμεση και ολοι ηταν ευγενικοί και φιλικοι. Στρωμα μαξιλάρια-coco mat υπεροχα Πολυ ωραίο τζάκι με άφθονα ξύλα Η εμπειρία στο χωρο της πισίνας, σαουνας,χαμάμ μοναδική!\nΣυμβουλή: Μην ξεχάσετε να χρησιμοποιήσετε το spa!!!\nΟ/Η Ηλιας έγραψε μια κριτική Δεκ 2021\n32 συνεισφορές22 χρήσιμες ψήφοι\nΕξαιρετικό ξενοδοχείο, θα έλεγα άριστο. Να ξεκινήσω από το δωμάτιο που ήταν πολύ όμορφο καθαρό με τέλειο κρεβάτι και μπαλκονι με θέα το βουνό, σημαντικό να πω ότι η θέρμανση ήταν καλοριφέρ με θερμοστατη που τον ρυθμιζαμε όπως θέλαμε. Η σάουνα το χαμάμ και η θερμενομενη πισίνα πολυ ωραία.. το πρωινό πολυ πλούσιο και η εξυπηρέτηση του προσωπικού πολυ καλη. Περάσαμε πολύ όμορφα.\nΟ/Η Αγγελική έγραψε μια κριτική Σεπ 2021\nΕξαιρετικό!!!Καθαριότητα,εξυπηρέτηση,ευγενικό και προσχαρο προσωπικό!Οι έξτρα παροχές ήταν πολύ καλές!Το συστήνω ανεπιφύλακτα!Η τέλεια απόδραση για ένα Σαββατοκύριακο ή και παραπάνω!!!Θα σας επισκεφτούμε ξανα!\nΟ/Η demy1310 έγραψε μια κριτική Σεπ 2021\nΠειραιάς, Ελλάδα110 συνεισφορές33 χρήσιμες ψήφοι\nΗ εντυπωση μας ηταν αριστη μεχρι που βρηκαμε ενα κατσαριδακι στο ψυγειο… το αναφεραμε στην ρεσεψιον και δεν φανηκε εκπληκτη μ αυτο, μαλλον ειναι ενα συχνο φαινομενο να κυκλοφορουν στο ξενοδοχειο κατσαριδακια.. το πρωινο απλο.. τηρουσαν τα μέτρα κατα του κοβιντ..\nΥπάρχουν περισσότερα μέρη για να επιλέξετε: τα Λουτρά Λουτρακίου\n89 $ - 129 $ (Βάσει των μέσων τιμών για ένα Στάνταρ δωμάτιο)\nΕλλάδαΜακεδονίαΠεριοχή Πέλλαςτα Λουτρά Λουτρακίου\nΣυχνές ερωτήσεις για το Hotel Eliton & Spa\nΠοια δημοφιλή αξιοθέατα είναι κοντά στο Hotel Eliton & Spa;\nΣτα κοντινά αξιοθέατα περιλαμβάνονται τα εξής: Καταρράκτες στο Λουτράκι Αριδαίας (3,1 χλμ.), Λουτρά Πόζαρ (2,7 χλμ.) και Πλατεία Χωριού Όρμα (2,5 χλμ.).\nΠοιες είναι μερικές από τις παροχές στο Hotel Eliton & Spa;\nΠοιες είναι οι διαθέσιμες παροχές δωματίων στο Hotel Eliton & Spa;\nΠοιες επιλογές φαγητού και ποτού είναι διαθέσιμες στο Hotel Eliton & Spa;\nΥπάρχει διαθέσιμο πάρκινγκ στο Hotel Eliton & Spa;\nΠοια εστιατόρια είναι κοντά στο Hotel Eliton & Spa;\nΜεταξύ των εστιατορίων σε βολική τοποθεσία είναι τα εξής: Διόνυσος, Ελληνων Γευσεις και Κόκκινο Πιπέρι.\nΥπάρχουν ευκαιρίες για άσκηση στο Hotel Eliton & Spa;\nΕπιτρέπονται τα κατοικίδια στο Hotel Eliton & Spa;\nΠοιες γλώσσες μιλά το προσωπικό του Hotel Eliton & Spa;\nΕίναι το Hotel Eliton & Spa προσβάσιμο;


Echosmith: 4 αδέλφια από την Καλιφόρνια κάνουν πάταγο | Euronews\nEchosmith: 4 αδέλφια από την Καλιφόρνια κάνουν πάταγο\nΜια νεανική μπάντα από την Καλιφόρνια κάνει πραγματικό πάταγο αυτή την εποχή, χάρις στο σινγκλ, «Cool kids». Πρόκειται για τους Echosmith, που δημιουργήθηκαν το 2009 και αποτελούνται από τέσσερα αδέλφια, τους Τζέιμι, Νόα, Γκράχαμ και Σίντνεϊ Σιερότα.\nΤο τραγούδι προέρχεται από το πρώτο τους άλμπουμ, που κυκλοφόρησε το 2013, με τίτλο «Talking Dreams». Έφτασε στο νούμερο 13 του Billboard Hot 100 και τώρα έχει αρχίσει να ακούγεται και εκτός Αμερικής.\n«Ακούμε το «Cool Kids» παντού. Είναι αστείο, γιατί τώρα ακούγεται σε όλο τον κόσμο, ενώ πριν παιζόταν μόνο στις Ηνωμένες Πολιτείες. Τώρα πηγαίνουμε στην Ευρώπη, περνάμε από ένα μαγαζί που πουλά παγωτά και ακούμε το τραγούδι, το ίδιο συμβαίνει και σε ένα κατάστημα με ντόνατς. Έχει πλάκα που ακούμε το τραγούδι μας στα πιο ασυνήθιστα και περίεργα μέρη στον κόσμο. Είναι καλό σημάδι» δήλωσε ο Νόα Σιερότα.\nΤο συγκρότημα βρίσκεται αυτή τη στιγμή σε περιοδεία, για την προώθηση του πρώτου τους δίσκου. Μόλις μάλιστα κυκλοφόρησε και το δεύτερο σινγκλ από τον δίσκο, το «Come together».\n«Το τραγούδι έχει να κάνει με το να έχεις βάλει ένα στόχο και να έχεις ένα όνειρο και κάποιες φιλοδοξίες. Και να τα πραγματοποιείς με άλλους, με μια ομάδα. Γι’ αυτό πρόκειται. Δεν είμαι εγώ που κάνω τα πάντα, δεν είναι μόνο κάποιος που κάθεται σ’ αυτό τον καναπέ που δουλεύει. Είναι όλα αποτέλεσμα συλλογικής προσπάθειας, και δεν θα ήμασταν εδώ, χωρίς να έχει ό ένας τον άλλο» εξηγεί η Σίντνεϊ Σιερότα.\nΟι Echosmith έχουν κάνει και αναρίθμητες διασκευές γνωστών τραγουδιών τα προηγούμενα δύο χρόνια. Η περιοδεία τους ολοκληρώνεται στα μέσα Ιουνίου.